title: Geotekninen monitorointi

text: Takymetrillä mitatessa siirtymät saadaan määritettyä kolmen koordinaatin suunnassa. Mittauslaitteen ja mitattavan pisteen välillä täytyy olla näköyhteys. Takymetrimittaus voidaan tehdä käsin tai robottitakymetrillä, joka mahdollistaa mittausten tekemisen automaattisesti ja reaaliaikaisesti.


title: Geotekninen monitorointi

text: Painumalevyllä seurataan maan pinnan tai maakerroksen painumaa. Painumalevy koostuu levystä, johon on kiinnitetty tanko. Levy asetetaan joko maan pinnalle tai upotetaan maahan, siten että tanko jää näkyviin maan pinnan yläpuolelle. Tanko voidaan asentaa suojaputkeen, jolloin mahdollinen täytekerroksen painuma ei vääristä mittausta. Painu- 34 ma mitataan vertaamalla tangon korkeutta kiinteään vertailupisteeseen.


title: Geotekninen monitorointi

text: Painumaletkulla voidaan mitata painumaa tai selvittää jatkuva painumakuvaaja poikkileikkauksesta. Painumaletku asetetaan tutkittavan pohjamaan varaan ja rakenne, kuten penger rakennetaan päälle. Nesteellä täytetyn letkun paine mitataan paineanturilla ja verrataan painetta tunnettuun kiintopisteeseen. Paine letkussa kasvaa lineaarisesti syvyyden kasvaessa, josta voidaan laskea syvyyssuuntainen siirtymä. Paineanturi voi olla liikuteltava tai kiinteästi letkuun asennettu, jolloin useita antureita voidaan asentaa samaan letkuun.


title: Geotekninen monitorointi

text: Ekstensometrillä mitataan kahden pisteen välistä etäisyyden muutosta. Ekstensometreissä on eri toimintaperiaatteella toimivia mittauslaitteita, mutta kaikki mittaavat yksittäisten pisteiden liikettä tiettyyn vertailupisteeseen nähden. Ekstensometrillä voidaan mitata etäisyyden kasvua tai pienenemistä riippuen käytettävästä laitteistosta ja niitä valmistetaan useata käyttötarkoitusta varten. Tavallisimpia sovellutuksia ovat betoni- ja kalliorakenteiden pintahalkeamat sekä maan painumien ja kallion halkeamien mittaaminen kairareiän suunnassa.


title: Geotekninen monitorointi

text: Laserkeilaus on mittausmenetelmä, jolla mitataan kohteesta kolmiulotteinen pistepilvi. Laserkeilauksessa mitataan yksittäisten havaintopisteiden etäisyys mittauslaitteesta, joko valon kulkuajan tai vaihe-eron perusteella. Pisteille voidaan laskea koordinaatit, kun tunnetaan etäisyyden lisäksi lasersäteen lähtökulma. Laserkeilain tulee valita mitattavan kohteen etäisyyden, laajuuden ja tarvittavan tarkkuuden perusteella.


title: Geotekninen monitorointi

text: Havaintoputkia voidaan käyttää pohjavedenpinnan korkeuden mittaamiseen hyvin vettä läpäisevässä maassa, jossa huokosvedenpaine kasvaa tasaisesti syvyyden mukaan. Havaintoputki asennetaan kairareikään, joka täytetään hiekalla ja pintavesien kulkeutuminen putkeen estetään esimerkiksi täyttämällä reiän yläosa betonilla. Havaintoputki on vettä läpäisevä koko pituudeltaan. Mikäli maalaji on kerroksellista, havaintoputken vedenpinta edustaa tavallisesti parhaiten vettä johtavaa kerrosta. Pohjavedenpinta havaintoputkessa mitataan vedenkorkeusmittarilla.


title: Geotekninen monitorointi

text: Pneumaattinen mittari perustuu kaasun paineen mittaukseen. Huokospainemittarissa kairareikään on asennettu kaksi letkua, jotka on tiivistetty anturin yläpuolelta. Mittari perustuu taipuisaan välikalvoon, jonka toisella puolella on huokosvedenpaine ja toisella kaasunpaine. Mitatessa pneumaattinen mittari liitetään pääteasemaan tai suoraan putkeen, josta kaasua johdetaan syöttöletkua pitkin kalvon taakse, kunnes kaasunpaine ylittää huokosvedenpaineen ja kaasu pääsee vuotamaan välikalvon ohi paluuletkuun. Kaasun syöttö lopetetaan ja kaasun paine laskee, kunnes huokosvedenpaine sulkee välikalvon. Kaasunpaine luetaan painemittarista ja se vastaa mittauspisteessä vallitsevaa huokosvedenpainetta.


title: Geotekninen monitorointi

text: Värähdyslankaan perustuva huokospainemittari on sähköinen mittauslaite, joka soveltuu hyvin jatkuvaan mittaukseen ja tarjoaa nopean vasteajan. Huokospainemittarin toiminta perustuu siihen, että välikalvoon kohdistuva paine jännittää värähdyslangan, joka saadaan soimaan ominaistaajuudellaan. Taajuuslukema muutetaan näyttölaitteessa huokosvedenpaineeksi. Menetelmää voidaan käyttää muun muassa luiskien ja maapatojen stabiliteetin monitorointiin.


title: Geotekninen monitorointi

text: Voima-anturia (Load cell) käytetään voiman mittaamiseen ankkuritangoissa ja -vaijereissa, kalliopulteissa sekä paalujen koestuksessa. Tilapäisten kuormien lisäksi voidaan seurata ja mitata kuormia pitkäaikaisesti. Voima-anturi asennetaan mitattavaan kohteeseen siten, että kuormitus välittyy sen kautta. Voima-anturi on tavallisesti lieriön muotoinen, keskireiällinen laite, jonka sisässä on venymäantureita.


title: Geotekninen monitorointi

text: Termistori on lämpötilaherkkä puolijohderesistori, joka lämpötilamittaus perustuu resistanssin muutokseen. Termistorista mitattu lukema saadaan luettua ohmeissa, joka muutetaan joko lukulaitteen tai muuntokertoimen avulla lämpötilaksi. Termistori voidaan valmistaa hyvin pieneksi, joten se soveltuu hyvin asennettavaksi erilaisiin mittauslaitteisiin.


title: Geotekninen monitorointi

text: Vastuslämpötila-anturi perustuu metallijohtimen vastuksen muutokseen suhteessa lämpötilan muutokseen. Mitattu vastuksen arvo muutetaan lämpötilaksi. Anturi on tarkka ja soveltuu hyvin pitkäkestoiseen käyttöön.


title: Geotekninen monitorointi

text: Värähdyslanka-anturiin perustuva lämpötilamittari, koostuu metallisesta ulkokuoresta. Lämpötilan muutos aiheuttaa kuoreen muodonmuutoksen, joka vaikuttaa värähdyslangan jännitykseen. Värähdyslangan taajuus muutetaan muuntokertoimien avulla lämpötilaksi.


title: Geotekninen monitorointi

text: Lämpötilan mittaukseen soveltuvia valokuituantureita ovat Fibre Bragg Grating -valokuituanturi ja Brillouinsirontaan perustuva valokuituanturi.


title: Geotekninen monitorointi

text: Tärinää aiheutuu tavallisimmin rakentamistyön yhteydessä tehtävästä räjäyttämisestä, lyöntipaalutuksesta, maan tiivistämisestä, louhimisesta ja rikotuksesta sekä maansiirrosta. Tärinän mittaaminen voi olla tarpeen, jos lähistöllä on rakennuksia tai laitteita, joita tärinä voisi vahingoittaa. Tärinä voi myös häiritä lähistön ihmisiä. Tärinää mitataan tavallisesti laitteistolla, joka koostuu tarvittavasta määrästä geofoneja, joka on liitetty tallentimeen. Geofonit sijoitetaan tavallisesti tietyin etäisyysvälein tärinälähteestä sekä kohtiin, jotka ovat kriittisiä tärinän suhteen. Heilahdusnopeus on usein tärkein mitattava suure, mutta useimmilla laitteistoilla voidaan mitata myös kiihtyvyyttä ja taajuutta. Tarvittaessa tärinämittauksen yhteydessä voidaan mitata lisäksi paineaaltoa ja äänenpainetta.


title: Geotekninen monitorointi

text: Ankkurivoimamittauksia käytetään kaivantojen tukiseinien ankkurivoimien mittaamiseen. Tukiseinien ankkurivoimien ennakoimaton kasvu lisää kaivantojen onnettomuusriskiä. Monitoroinnin avulla voidaan kuitenkin varmistaa, että tieto sallittujen ankkurivoimien ylittymisestä saadaan ajoissa ennen kuin vaaratilanteita ehtii syntymään. Voima ei saa myöskään laskea liikaa, sillä tällöin ankkuri ei enää tue seinää. Myös tällaiset tilanteet pystytään ennakoimaan monitorointia hyödyntämällä. Ankkurivoimia voidaan mitata Load cell –antureilla.


title: Geotekninen monitorointi

text: Venymäliuska-anturilla mitataan tutkittavan kohteen muodonmuutosta, joka voi olla venymää tai puristusta. Tyypillisiä mittauskohteita ovat teräksen ja betonin muodonmuutokset erilaisissa rakenteissa. Yleisimmin käytetyt venymäliuska-anturit muuntavat voimasta aiheutuvan muodonmuutoksen sähköiseksi signaaliksi. Mittauslaitteen lukemaan vaikuttaa muodonmuutoksen lisäksi lämpötila, laitteen kiinnitys mitattavaan kohteeseen. Venymäliuskalla mitattu venymä voidaan muuttaa jännitykseksi tai voimaksi.


title: Geotekninen monitorointi

text: Maatutka (Ground Penetrating Radar GPR) on ainetta rikkomaton geofysikaalinen maan pintakerroksien tutkimusmenetelmä. Maatutka lähettää korkeataajuuksista sähkömagneettista signaalia, joka heijastuu maaperässä olevista rajapinnoista, sähköisen ominaisuuksien muutospinnoilta, takaisin. Maatutkalla voidaan luoda mitattavasta rakenteesta jatkuva profiili mittauksen suunnassa. Maatutkalla voidaan mitata roudan syvyyttä, sillä maassa olevan veden jäätyminen muuttaa maan sähköisiä ominaisuuksia, jolloin jäätyneen ja sulan maan rajapinta on mahdollista havaita. Maan suhteellista kosteuspitoisuutta on myös mahdollista mitata maatutkalla.


title: Gerhard Ritter

text: Gerhard Ritter (6. huhtikuuta 1888 – 1967) oli saksalainen historioitsija, joka tutki Lutheria, uskonpuhdistusta, eurooppalaista valtiotaitoa ja Saksassa toisen maailmansodan aikana vallinnutta vastarintaliikettä, jossa hän oli itse ollut mukana. Hän oli professori Hampurissa vuodesta 1924 ja Freiburgissa vuodesta 1925.


title: Dark Horse

text: Dark Horse voi tarkoittaa ainakin seuraavia:


title: Maastohiihdon Suomen Cup 2015–2016

text: Maastohiihdon Suomen Cupin kausi 2015–2016 alkoi Vuokatissa 31. lokakuuta 2015 ja päättyi Kuusamon SM-kilpailuissa 10. huhtikuuta 2016.


title: Karl Ritter

text: Karl Ritter eli Carl Ritter (7. elokuuta 1779 Quedlinburg – 28. syyskuuta 1859 Berliini) oli saksalainen maantieteilijä. Hän oli Alexander von Humboldtin ohella tieteellisen maantieteen perustaja. Hän oli vuodesta 1819 historian professori Frankfurtissa ja vuodesta 1820 Saksan ensimmäinen maantieteen professori Berliinissä melkein 40 vuotta.


title: Karl Ritter

text: Ritterin saksankieliset teokset kuuluvat maantieteen klassikoihin, ja hänen luentonsa vaikuttivat tieteenalan tulevaan kehitykseen. Yleismaantieteen luennoissaan Ritter katsoi, että yleismaantieteen tehtävänä on tarkastella maapalloa varsinkin ihmisten asumisen kannalta. Luennot ilmestyivät sittemmin H. A. Danielin toimittamina.


title: Ylä-Syvärin voimalaitos

text:
Ylä-Syvärin voimalaitos () on TGK-1-yhtiön operoima vesivoimalaitos Syvärillä Koskenalan kaupungissa. Voimalaitos avattiin 13. helmikuuta 1952, ja sen kokonaisteho on 160 megawattia. Voimalaitos koostuu neljästä 40 megawatin turbiinista. Syväri on osa Vienanmeren–Itämeren kanavaa, ja Ala-Syvärin voimalaitoksen kohdalle onkin rakennettu vesiliikennettä varten sulku.
Voimalaitoksen rakentaminen käynnistyi vuonna 1936 yhdessä kaupunkiin rakennetun puunjalostuslaitoksen kanssa. Rakennusalue sai myös tässä yhteydessä oman rautatien. Vesivoimalaitos ei ehtinyt valmistua ennen vuotta 1941, jolloin Koskenala jäi jatkosodassa suomalaisjoukkojen miehittämäksi aina vuoteen 1944 saakka. Voimalaitoksen rakennustöitä jatkettiin toisen maailmansodan päätyttyä ja laitos valmistui vuonna 1952. Voimalaitos on toiminut yhteistyössä vuodesta 1955 joen alajuoksulla sijaitsevan Ala-Syvärin voimalaitoksen kanssa.


title: Erik Axl Sund

text: Erik Axl Sund on kahden ruotsalaisen kirjailijan, Jerker Eriksonin (s.1974) ja Håkan Axlander Sundquistin (s.1965) luoma nimimerkki, jolla kirjailijat julkaisevat yhdessä kirjoittamiaan kirjoja. Erik Axl Sund on julkaissut neljä romaania: "Varistyttö", "Unissakulkija", "Varjojen huone" ja "Lasiruumiit". "Varistyttö", "Unissakulkija" ja "Varjojen huone" muodostavat yhdessä Varistyttö-trilogian. Ruotsin Dekkariakatemia myönsi vuonna 2012 Varistyttö-trilogialle vuoden parhaan rikosromaanin palkinnon. Palkintoraati kuvasi trilogiaa "hypnoottisen vangitsevaksi psykoanalyysiksi rikoskirjallisuuden muodossa". Erik Axl Sundin kirjojen oikeudet on myyty 38 kustantajalle ympäri maailman.


title: Erik Axl Sund

text: Jerker Erikson syntyi Gävlessä vuonna 1974. Hän on työskennellyt aikaisemmin talonmiehenä, lastaajana, vankilakirjaston hoitajana ja varaston johtajana. Sen lisäksi hän on toiminut Håkanin I love you baby! -elektropunkyhtyeen tuottajana ja ollut kietueella yhtyeen kanssa. Erikson asuu Tukholmassa tyttöystävänsä Saran kanssa.


title: Erik Axl Sund

text: Håkan Axlander Sundquist syntyi Linköpingissä vuonna 1965. Hän on työskennellyt ääniteknikkona, muusikkona ja taiteilijana. 2000-luvun alussa hän oli Itä-Euroopan kiertueella yhtyeensä kanssa. Hän asuu Tukholmassa tyttöystävänsä ja poikansa kanssa.


title: O-Klooribentsaldehydi

text: o-Klooribentsaldehydi eli 2-klooribentsaldehydi (CHClO) on bentsaldehydin kloorattuihin johdannaisiin kuuluva orgaaninen yhdiste. Yhdistettä voidaan käyttää muiden kemikaalien kuten lääke- ja väriaineiden valmistukseen. o-Klooribentsaldehydi on m- ja p-klooribentsaldehydien isomeeri.


title: O-Klooribentsaldehydi

text: o-Klooribentsaldehydi on huoneenlämpötilassa väritöntä tai vaaleankellertävää nestettä, jolla on pistävä haju. Se liukenee veteen vain hieman. Bentsaldehydiin verrattuna aine ei ole yhtä herkkä hapettumaan karboksyylihapoksi. o-Klooribentsaldehydi ärsyttää voimakkaasti ihoa, silmiä ja limakalvoja ja aineelle altistumisesta voi seurata kipua silmissä tai iholla, syövytysvammoja, kurkkukipua ja polttavaa tunnetta kurkussa sekä yskimistä.


title: O-Klooribentsaldehydi

text: o-Klooribentsaldehydiä valmistetaan klooraamalla o-klooritolueeni ensin o-klooribentsaalikloridiksi, joka hydrolysoidaan muurahaishappoliuosta tai hapanta vesiliuosta käyttäen katalyyttien kuten rauta(III)kloridin läsnä ollessa. Sitä muodostuu myös o-klooribentsyylikloridin hapetuksella tertiääristen amiinioksidien avulla.


title: O-Klooribentsaldehydi

text: o-Klooribentsaldehydistä voidaan valmistaa muita orgaanisia kemikaaleja. Tällaisia ovat esimerkiksi eräät vihreät ja siniset väriaineet, lääkkeinä käytettävät amlodipiini ja repaglinidi, eräät optiset kirkasteet sekä taistelukaasunakin käytetty CS-kaasu.


title: Heini Hokkanen

text: Heini Hokkanen (s. 20. elokuuta 1986) on suomalainen maastohiihtäjä, joka edustaa Kainuun Hiihtoseuraa. Aikaisemmin hän on edustanut Kangasniemen Kalsketta.


title: Heini Hokkanen

text: Hokkanen kilpaili maailmancupissa ensimmäisen kerran 7. maaliskuuta 2009 Lahdessa, jossa hän oli 57:s vapaan hiihtotavan sprintissä. Hokkasen paras maailmancup-saavutus on 40. sija Lahdessa vastaavassa kilpailussa 7. maaliskuuta 2015. Skandinavia Cupissa Hokkanen on ollut parhaimmillaan 11:s Lillehammerissa vapaan hiihtotavan sprintissä 13. joulukuuta 2014.


title: Heini Hokkanen

text: SM-kilpailuissa Hokkanen on ollut neljäs vapaan hiihtotavan sprintissä Vantaalla 2014 sekä Imatralla 2016 ja kuudes kymmenen kilometrin vapaan hiihtotavan kilpailussa Jämillä 2015. Kangasniemen Kalskeen joukkueessa hän on voittanut viestin SM-kultaa Kontiolahdella 2010 yhdessä Virpi Kuitusen ja Silja Tarvosen kanssa.


title: Heini Hokkanen

text: Suomen Cupissa Hokkanen oli kaudella 2014–2015 kokonaiskilpailun seitsemäs.


title: 112 (televisiosarja)

text: 112 on suomalainen dokumentaarinen televisiosarja, jota esitetään Sub-kanavalla. Sarjassa seurataan hätäkeskuksien, poliisien ja pelastuslaitoksien arkea Suomen suurimmissa kaupungeissa. Ensimmäinen tuotantokausi alkoi 14. tammikuuta 2014. Toinen tuotantokausi alkoi 20. tammikuuta 2015. Kolmas kausi alkoi 19. syyskuuta 2017. "112":n uusintoja on esitetty MTV3:lla. Sarjan kertojana toimi näyttelijä Antti Reini.


title: Love Records – Anna mulle Lovee

text: Love Records – Anna Mulle Lovee on vuonna 2016 ensi-iltansa saanut suomalainen musiikki- ja komediaelokuva, jonka on ohjannut Aleksi Mäkelä. Löyhästi tositapahtumiin perustuva elokuva kertoo Love Records-levy-yhtiöstä ja sijoittuu 1960–1970-lukujen Suomeen. Sen päärooleissa nähdään Jarkko Niemi, Tomi Alatalo sekä Riku Nieminen, jotka esittävät Love Recordsin perustajia Atte Blomia, Henrik Otto Donneria ja Christian Schwindtia.


title: Love Records – Anna mulle Lovee

text: Toimittaja Atte Blom (Jarkko Niemi) ei saa HBL:llään haluamiaan musiikkiteollisuutta kritisoivia juttuja läpi. Hän vie juttunsa salaa päätoimittajalta painoon ja saa toimituksesta potkut. Atte löytää hengenheimolaisia turhautuneista muusikoista Henrik Otto Donnerista (Tomi Alatalo) ja Christian Schwindtistä (Riku Nieminen). He perustavat uudenlaisen levy-yhtiön Love Recordsin, joka haastaa suuret musiikki-imperiumit kuten Musiikki-Fazerin.


title: Love Records – Anna mulle Lovee

text: Love Records julkaisee valtavirrasta poikkeavia levyjä ja yrittää laajentaa suomalaista musiikillista kulttuuria. Musiikki-Fazer tekee parhaansa laittaakseen kapuloita Loven rattaisiin yrittämällä estää Loven levyjen jakelun. Tuottaja Toivo Kärki näkee kuitenkin nuorissa toimijoissa omaa nuorta itseään ja kokee sympatiaa heitä kohtaan.


title: Love Records – Anna mulle Lovee

text: Keskeisenä elementtinä on nuoren Atte Blomin edustama idealismi ja hyvä meininki suhteessa vanhaan, laskelmoivaan tapaan tuottaa ja julkaista musiikkia, sekä usko voittaa taloudelliset tosiasiat taiteellisella vapaudella ja kunnianhimolla. Syvyyttä tuovat ongelmat henkilö- ja perhesuhteissa sekä Blomin terveydentila, joka elokuvassa toimii häntä ajavana voimana.


title: Love Records – Anna mulle Lovee

text: Aleksi Mäkelän mukaan Antti Pesosen alkuperäinen käsikirjoitus oli aivan liian pitkä. Sen pohjalta tehdystä elokuvasta olisi tullut kaksi ja puolituntinen, mutta karsimisen jälkeen teattereihin päätyneestä versiosta tuli 110 minuuttia pitkä.


title: Love Records – Anna mulle Lovee

text: Mäkelän mukaan käsikirjoituksesta poistettiin irtokohtauksia ja mukaan lisättiin runsaasti huumoria. Pesosen alkuperäinen käsikirjoitus oli paljon valmista elokuvaa vakavampi. Mäkelä myös päätti keskittyä Love Recordsiin ja sen perustajiin jättäen varsinaiset muusikot taka-alalle.


title: Love Records – Anna mulle Lovee

text: Tammikuussa 2016 ilmestynyt elokuva oli kaupallinen pettymys. 1,5 miljoonan euron budjetilla tehdyn elokuvan näki teattereissa alle 13 000 katsojaa. Elokuvan tehnyt tuotantoyhtiö Fisher King Production ajautui myöhemmin samana vuonna talousvaikeuksiin.


title: Painonnosto kesäolympialaisissa 2012 – miesten yli 105 kg

text: Miesten yli 105 kilogramman painonnosto kilpailtiin 7. elokuuta 2012 ExCeL Londonissa.


text: Ennen tätä kilpailua käydyt maailman- ja olympialaisennätykset olivat seuraavat.


title: Nikolai Tihonov (poliitikko)

text: Nikolai Aleksandrovitš Tihonov (; 14. toukokuuta 1905 Harkova, Harkovan kuvernementti, Venäjän keisarikunta – 1. kesäkuuta 1997 Petrovo-Dalneje, Moskovan alue, Venäjä) oli ukrainalaissyntyinen neuvostoliittolainen poliitikko ja Neuvostoliiton valtiomies kylmän sodan aikana. Hän toimi Neuvostoliiton ministerineuvoston puheenjohtajana vuosina 1980–1985. Hänet nimitettiin 2. syyskuuta 1976 Neuvostoliiton apulaispääministeriksi. Hän toimi virassa vuoteen 1980 asti. Hänen tilalleen Neuvostoliiton ministerineuvoston puheenjohtajaksi tuli Nikolai Ryžkov vuonna 1985.


title: Stieg Trenter

text: Stieg Ivar Trenter (1914–1967) oli ruotsalainen kirjailija. Hän on ruotsalaisen salapoliisiromaanin luoja. Teosten tunnelma tiivis, kerronta elokuvamainen, ja tapahtumaympäristönä niissä on Tukholma.


title: Rafael dos Anjos

text: Rafael dos Anjos (s. 26. lokakuuta 1984 Niterói, Rio de Janeiro) on brasilialainen vapaaottelija. Hän on voittanut kerran UFC:n kevytsarjan mestaruuden.


title: Rafael dos Anjos

text: Dos Anjos aloitti vapaaotteluissa kilpailemisen 2004 Brasiliassa. Hän hävisi ensimmäisen kamppailunsa hajaäänin Adriano Abua vastaan. Tämän jälkeen dos Anjos voitti Joao Paulo Almeidan tuomariäänin ja Felipe Arinellin teknisellä tyrmäyksellä, kunnes hävisi urallaan toisen kerran. Jorge Brittonia vastaan kamppailu päättyi ensimmäisen tappion tapaan hajaäänin. Tappion jälkeen dos Anjos voitti yhdeksän ottelua peräkkäin, joista kuusi tuli luovutuksella. Hän muun muassa voitti kolme kamppailua peräkkäin kuristuksella. Dos Anjos otteli kerran myös Japanissa Pancrasessa, jossa hän voitti Takaichi Hirayaman käsilukolla.


title: Rafael dos Anjos

text: Marraskuussa 2008 dos Anjos otteli ensimmäistä kertaa UFC:ssä. Hänen kaksi ensimmäistä kamppailua eivät sujuneet toivotulla tavalla hävitessään ensimmäisen kamppailunsa Jeremy Stephensille tyrmäyksellä kolmannessa erässä.


title: Rafael dos Anjos

text: Toisessa kamppailussa dos Anjos hävisi tuomariäänin Tyson Griffinille huhtikuussa 2009, mutta ansaitsi Illan kamppailu bonuksen. Syyskuussa 2009 dos Anjos sen sijaan otti ensimmäisen voittonsa UFC:ssä Rob Emersonia vastaan tuomariäänin.


title: Rafael dos Anjos

text: 2010 dos Anjos otteli kolmesti. Kyle Bradleyta vastaan dos Anjos onnistui voittamaan tuomariäänin ja huhtikuussa hän voitti Terry Etimin käsilukolla "UFC 112" -tapahtumassa, joka palkittiin myös Illan luovutus bonuksella. Vuoden kolmas kamppailu elokuussa päättyi tappioon Clay Guidaa vastaan murtuneen leuan vuoksi, jonka myötä hän luovutti kamppailun kolmannessa erässä.


title: Rafael dos Anjos

text: Dos Anjos palasi takaisin kehään heinäkuussa 2011 George Sotiropoulosia vastaan, jonka hän voitti tyrmäyksellä 59 sekunnissa. Vuoden toinen kamppailu käytiin marraskuussa, jolloin dos Anjos kohtasi Gleison Tibaun. Hän hävisi kolmieräisen kamppailun hajaäänin (28–29, 29–28, 30–27).


title: Rafael dos Anjos

text: 2012 dos Anjos otteli kolmesti, joista ensimmäinen kamppailu oli 15. toukokuuta Kamal Shalorusia vastaan. Hän voitti kamppailun luovutuksella saadessaan Shalorusin takakuristukseen ensimmäisessä erässä. 11. heinäkuuta dos Anjos kohtasi Anthony Njokuanin, jonka hän voitti tuomariäänin (30–27,30–27,29–28). Dos Anjos voitti vielä marraskuussa Mark Bocekin myös tuomariäänin (30–27, 30–27, 30–27).


title: Rafael dos Anjos

text: 2013 dos Anjos otteli kahdesti ja voitti myös molemmat ottelunsa tuomariäänin. 18. toukokuuta Evan Dunhamia vastaan Jaraguá do Sulissa tuomariäänin (29–28, 29–28, 29–28) ja 28. elokuuta hän voitti Donald Cerronen tuomariäänin (29–28, 29–28, 29–28).


title: Rafael dos Anjos

text: 2014 dos Anjosilla oli kiireisin vuosi. Hän otteli vuoden aikana neljä kertaa, joista ensimmäinen päättyi tappioon tuomariäänin (30–27, 30–27, 30–27) Khabib Nurmagomedovia vastaan. Dos Anjos oli sitä ennen ehtinyt voittaa viisi ottelua peräkkäin. 7. kesäkuuta hän otteli vuoden toisen kamppailunsa Jason High'ta vastaan, jonka dos Anjos voitti teknisellä tyrmäyksellä toisessa erässä. Elokuussa hän voitti entisen kevytsarjan mestarin Benson Hendersonin myös teknisellä tyrmäyksellä, mutta tällä kertaa ensimmäisessä erässä. Joulukuussa dos Anjos kohtasi vielä Nate Diazin, jonka hän voitti tuomariäänin (30–26, 30–26, 30–27).


title: Rafael dos Anjos

text: Diazin voiton myötä dos Anjos haastoi kevytsarjan mestarin Anthony Pettisin. Ottelu käytiin "UFC 185" -tapahtumassa 14. maaliskuuta 2015. Hän voitti mestaruuden tuomariäänin (50–45, 50–45, 50–45) ja sai myös palkinnoksi Illan suoritus bonuksen.


title: Rafael dos Anjos

text: Dos Anjos puolusti mestaruuttaan ensimmäisen kerran Donald Cerronea vastaan, jonka hän oli voittanut aiemmin elokuussa 2013 tuomariäänin. Ottelu käytiin "" -tapahtumassa 19. joulukuuta 2015, jossa dos Anjos onnistui puolustamaan mestaruutensa teknisellä tyrmäyksellä ensimmäisessä erässä ajassa 1:06. Hänet palkittiin voitosta myös Illan suoritus bonuksella.


title: Rafael dos Anjos

text: Dos Anjosin oli määrä puolustaa mestaruuttaan toisen kerran höyhensarjan mestaria Conor McGregoria vastaan "UFC 196:ssa". Muutamaa viikkoa ennen tapahtumaa, hän jättäytyi ottelusta loukkaantumisen vuoksi.


title: Rafael dos Anjos

text: Dos Anjos puolusti kevytsarjan mestaruuttaan toisen kerran Eddie Alvarezia vastaan 7. heinäkuuta 2016 "" -tapahtumassa. Viisieräinen mestaruusottelu päättyi ensimmäisessä erässä dos Anjosin tappioon teknisellä tyrmäyksellä. Samalla päättyi dos Anjosin viiden ottelun voittoputki.


title: Rafael dos Anjos

text: Dos Anjos otteli seuraavaksi marraskuussa 2016 Tony Fergusonia vastaan Meksikossa. Hän hävisi viisieräisen ottelun tuomariäänin, joka palkittiin myös Illan kamppailu bonuksella.


title: Rafael dos Anjos

text: Tappion jälkeen dos Anjos ilmoitti siirtyvänsä painoluokkaa ylemmäksi. Hän kertoi muun muassa syyksi, ettei kyennyt enää pudottamaan painoaan terveellisesti. Dos Anjosin ensimmäinen ottelu välisarjassa oli Tarec Saffiedinea vastaan, joka oli otellut UFC:ssä sitä ennen tilastolla 2–3. Kesäkuussa 2017 käyty ottelu päättyi dos Anjosin voittoon tuomariäänin (30–27, 30–27, 29–28). Syyskuussa dos Anjos kohtasi Neil Magnyn Kanadassa. Kolmieräinen kamppailu päättyi dos Anjosin voittoon käsitriangelikuristuksella. Joulukuussa hän otteli Robbie Lawleria vastaan välisarjan ykköshaastajan paikasta. Voittajan olisin määrä otella hallitsevaa mestaria Tyron Woodleyta vastaan. Kanadassa käyty kamppailu päättyi dos Anjosin voittoon tuomariäänin (50–45, 50–45, 50–45).


title: Rafael dos Anjos

text: Huhtikuussa ilmoitettiin dos Anjosin ottelevan Colby Covingtonia vastaan Chicagossa kesäkuussa 2018 välisarjan tilapäismestaruudesta, kun välisarjan mestari Woodley oli loukkaantuneena. Dos Anjos hävisi ottelun tuomariäänin (46–49, 47–48, 47–48).


title: Trolle

text: Trolle on muun muassa seuraavien henkilöiden sukunimi:


title: Kuivasjärven valuma-alue

text: Kuivasjärven valuma-alue (35.56) sijaitsee pääasiassa Pirkanmaan Parkanossa ja hieman Kihniössä sekä hieman Satakunnan Karviassa. Se kuuluu Kokemäenjoen vesistöön (35) ja on Ikaalisten reitin valuma-alueessa (35.5) toisen jakovaiheen kuudes osa-alue, joka laskee Parkanonjärven alueeseen (35.53).


title: Kuivasjärven valuma-alue

text: Valuma-alueen pinta-ala on 169 km², josta kolmannen jakovaiheen alueita (pinta-alat viitteellisiä) ovat Kuivasjärven lähialue (35.561, 21 km²), Nivusjärven valuma-alue (35.562, 10 km²), Vatajanjoen valuma-alue (35.563, 98 km²) ja Vääräjoen valuma-alue (35.564, 31 km²).


title: Kuivasjärven valuma-alue

text: Kuivasjärven valuma-alueen pääjärvi on Kuivasjärvi ja sen laskujoki on vain 4,5 kilometriä pitkä, joka laskee Linnanjärveen. Vedet jatkavat siitä eteenpäin Riuttasjärven ja Parkanonjärven Vääräjokeen, joka laskee Kyrösjärveen. Kyrösjärvestä reitti jatkuu Pappilanjoen kautta Kirkkojärvi-Mahnalanselkään ja sitten Siuronkosken kautta Kuloveteen. Kovesjokeen yhtyy alajuoksulla oikealta Kuusijoki, joka on sen suurin sivuhaara. Valuma-alueen suurimpia järviä ovat Kuivasjärvi (637 hehtaaria, ha), Nivusjärvi (67 ha), Iso Venesjärvi (85 ha), Vatajanjärvi (70 ha) ja Ylinenjärvi (54 ha)..


title: Kuivasjärven valuma-alue

text: Alla olevan esityksen pohjana on käytetty viranomaisille tarkoitettua tietohallintojärjestelmää OIVAa ja Kansalaisen karttapaikkaa.


title: Kuivasjärven valuma-alue

text: Kuivasjoki on Kuivasjärven laskujoki ja eräs purotaimenen luontainen lisääntymisjoki.


title: Kuivasjärven valuma-alue

text: Kuivasjärvi on valuma-alueensa suurin järvi ja siihen kerääntyvät lähes kaikki valuma-alueen vedet, joten sitä voidaan kutsua keskusjärveksi. Sen laskujokena on lyhyt Linnanjärveen laskeva uoma, jolla on kolme erinimistä osuutta. Ensiksi alkaa Kuivasjoki, joka Niemenlammen jälkeen jatkaa Ruonanjokena. Sen osuus päättyy Ruonanlampeen, josta joki jatkaa matkaa Jarvanjokena.


title: Kuivasjärven valuma-alue

text: Kuivasjärven suurin tulojoki on Vatajanjoki, jonka valuma-alue on laajin. Kuivasjärven kylän läpi järveen laskee pieni Luoma, joka muodostaa oman Vääräjoen valuma-alueen. Kuivasjärven Pihlajankylän eteläpuolelle laskee Nivusjärven valuma-alueen laskuoja. Näitä ei lasketa kuuluvaksi Kuivasjärven lähialueeseen, mutta kaksi pientä järveä Kivilampi ja Lokalampi kuuluvat siihen. Kivilampi laskee aivan Kuivasjoen luusuan viereen ja Lokalammen laskuoja Lokaluoma laskee aivan Ruonajoen suuhun. Itäpuolelta järveen laskee vielä pieni Kakkurinlampi.


title: Kuivasjärven valuma-alue

text: Valuma-alueen suurin järvi Nivusjärvi on myös Kuivasjärveen laskevan laskuojan pääjärvi. Alueen toinen lampi on Hautalampi, joka laskee suo-ojaa myöten Nivusjärveen.


title: Kuivasjärven valuma-alue

text: Noin kolme kilometriä pitkä Vatajanjoki, joka on antanut valuma-alueelle nimensä, alkaa Vatajanjärvestä. Siihen laskevat suoraan myös Ahvenlampi ja Pitkäjärvi, johon laskevat pienemmät lammet Tervajärvi, Lehtolampi ja Löyttylampi. Ylinenjärvi laskee Varajanjärveen Isoahonjokea myöten. Ylisenjärven ainoa suuri laskujoki on 1,5 kilometriä pitkä Mustajoki, johon yhtyy kahdesta suunnasta kaksi jokea. Luoteesta siihen yhtyy Kärppäluoma ja koillisesta Venesjoki.


title: Kuivasjärven valuma-alue

text: Kärppäluomaa on oikaistu ja perattu monessa vaiheessa. Yksi sen osuuksista on nimeltään Mukankanava, koska sillä oikaistiin Kärppäluomaa yli 1,5 kilometriä Mukanmaan kohdalla. Ohitettuun kiertouomaan laskee Mustakeitaan turvetuotantoalueen vedet sekä Lamminpohjalampi ja Sompalampi. Mukankanavalta kolme kilometriä ylöspäin sijaitsee Kärppäjärven luusua. Noin 1,5 kilometriä alempana Kärppäluomaan yhtyy lännestä eli oikealta Lylynluoma. Siihen laskevat Alkkianlampi ja Iso-Koura sekä Keski-Kouran ja Pikku-Kouran lampien vesialue, jotka laskevat Lylynluomaan sen eteläisestä haarasta, ja vielä Kangas-Lyly sen toista haaraa myöten. Neva-Lylyllä ei ole laskuojaa, mutta se kuuluu samaan valuma-alueeseen edellisten kanssa.


title: Kuivasjärven valuma-alue

text: Noin 3,5 kilometriä pitkä Venesjoki on Ison Venesjärven laskujoki, mutta myös Vähä Venesjärven kilometrin mittainen laskujoki Iso Venesjärveen on Venesjoen niminen. Iso Venesjärveen laskee suoraan Iso-Valkiainen lyhyttä laskuojaa myöten. Venesjoen vasemmanpuoleinen sivuhaara Hakoluoma tuo Hakojärven vesien mukana myös laajojen suoalueiden vedet. Ylempään Venesjoen uomaan yhtyy vasemmalta eli idästä Vähä-Valkiaisen lyhyt laskuoja. Pieni Vähä Pelijärven laskuoja Peliluoma yhtyy Venesjokeen oikealta ja Peliluoma on Iso Pelijärven laskuoja. Iso Pelijärveen laskee myös Iso Kivijärvi yhdessä sitä ympäröivän laajan suoalueen kanssa.


title: Kuivasjärven valuma-alue

text: Liesilampi on toinen valuma-alueensa jäljellä olevasta lammesta. Se laskee Myllyluomaan, joka oli ainoinaan kuivatetun Hangaslampi laskuoja. Myllyluona laski vuorostaan Matkuslampeen, joka on nykyään kuivatettu avosuoksi. Matkuslammen laskuoja oli nimeltään Vääräjoki eli Luoma eli Luomanjoki. Siihen yhtyi Matkuslammen alapuolella Tervajärven laskuoja. Myös Tervajärvi on kuivatettu suoksi. Tervajärven lähellä sijaitsee pikkuinen Nokilammi, joka on säilynyt kahden turvetuotoantoalueen välissä.


title: Henry Troupp

text: Henry Eugen Troupp [trup] (s. 23. maaliskuuta 1932 Helsinki) on suomalainen kirurgi ja professori emeritus.


title: Henry Troupp

text: Trouppin vanhemmat olivat johtaja Eugen Troupp ja Ragnhild Söderström. Hän avioitui vuonna 1961 Lotte R. Zurndorferin kanssa. Troupp tuli ylioppilaaksi Helsingin ruotsalaisesta normaalilyseosta 1949 ja valmistui lääketieteen lisensiaatiksi 1955. Lääketieteen ja kirurgian tohtoriksi hän väitteli 1961. Troupp oli Helsingin yliopiston neurokirurgian professori 1978–1994. Hän tutki aivoverisuonten sairauksia, kallonsisäistä painetta ja aivovaurioita.


title: Recollection (Suburban Triben albumi)

text: Recollection on Suburban Triben kokoelma-albumi, joka on julkaistiin vuonna 2007. Se nousi Suomen virallisen listan sijalle 23.


title: Severi Liljeberg

text: Severi Liljeberg (s. 22. helmikuuta 1994 Tampere) on suomalainen koripalloilija. Pelintekijänä pelaava Liljeberg on Tampereen Pyrinnön kasvatti. Hän on pelannut I-divisioona A:ssa seuran reservijoukkueessa ja on edustanut myös seuran edustusjoukkuetta Korisliigassa.


title: Severi Liljeberg

text: Tampereen Pyrinnön kasvatti Liljeberg edusti seuran nuorisojoukkueita. Kausilla 2008–2009 ja 2009–2010 hän pelasi B-nuorten SM-sarjassa ja kausilla 2009–2010, 2010–2011 ja 2011–2012 A-nuorten SM-sarjassa. Pyrintö voitti Liljebergin aikana useita nuorten SM-mitaleita: B-nuorissa pronssia 2009 ja hopeaa 2010 sekä A-nuorissa hopeaa 2011 ja pronssia 2012. B-poikien SM-sarjakaudella 2009–2010 Liljeberg ylsi keskiarvotilastojen kärkikolmikkoon runkosarjassa tehdyissä pisteissä ja vapaaheittojen sekä kolmen pisteen heittojen onnistumisprosenteissa.


title: Severi Liljeberg

text: Liljeberg debytoi miesten valtakunnallisissa sarjoissa Pyrinnön reservijoukkue Pyrintö II:n joukkueessa kaudella 2011–2012. Hän on pelannut siitä lähtien Suomen toiseksi korkeimmalla sarjatasolla. Hän teki ensiesiintymisensä Korisliigassa Pyrinnön edustusjoukkueessa kaudella 2012–2013, jolloin hän pelasi kahdessa runkosarjaottelussa ja teki 14 ja puolessa minuutissa Lappeenrannan NMKY:tä vastaan kahden pisteen korin, otti yhden hyökkäyspään levypallon ja antoi yhden koriinjohtaneen syötön. Lisäksi häntä rikottiin kahdesti. Kaudella 2012–2013 hän pelasi edustusjoukkueessa yhdessä runkosarjaottelussa alle minuutin ilman tilastomerkintöjä.


title: Severi Liljeberg

text: Liljeberg pelasi Suomen B-poikien maajoukkueessa 24 ottelua 8,8 pisteen keskiarvolla ja A-poikien maajoukkueessa 20 ottelua 3,4 pisteen keskiarvolla. Joukkueet eivät pelanneet Liljebergin aikana ikäluokkiensa arvokilpailuissa.


title: Hurja

text: Hurja – Pentti Haanpään muistiinmerkinnät 1940–1954 on toimittaja Matti Salmisen toimittama teos, joka sisältää kirjailija Pentti Haanpään jälkeenjäänyttä aineistoa. Sen on kustantanut vuonna 2016 Into Kustannus.


title: Hurja

text: Sisältö on peräisin aineistosta, jota Matti Salminen kokosi Haanpää-elämäkertaansa "Pentti Haanpään tarinaa" varten mutta josta kaikkea ei siihen voinut sisällyttää. Teoksessa on sodanaikaisia kirjeitä kotiväelle, sodan ajan päiväkirja ja sodanjälkeistä taskualmanakka-aineistoa , joiden avulla Salmisen mukaan pääsee Haanpään pään sisään ja arkipäivään. Lisäksi mukana on kaksi harvinaista novellia sekä yksi ennen Haanpään teoksissa julkaisematon novelli "Kerran...". Kirjan nimi "Hurja" kuvastaa Haanpään elämää tuona sodanjälkeisenä aikana, jolloin hän julkaisi lähinnä aiemmin kirjoittamastaan aineistosta kokoamiaan romaaneja sekä novelleja lehdissä. Salmisen mukaan pitemmät työrupeamat eivät sodan jälkeen enää onnistuneet, ja sama näkyy muistiinpanoista. Ne myös purkavat Haanpää-legendan yksinäisestä miehestä. Muistiinpanot yltävät vuoteen 1949, ja sen jälkeiset paperit ovat Salmisen mukaan joko hävinneet tai "pantu parempiin taskuihin".


title: Julia Korkman

text: Julia Charlotta Korkman (s. 3. lokakuuta 1977 Helsinki) on suomalainen oikeuspsykologian dosentti. Korkman on perehtynyt todistajanpsykologiaan, todistajien kuulemiseen ja erityisesti lasten kertomusten luotettavuuden arvioimiseen epäillyissä rikostapauksissa. Hänellä on toimi psykologina HUS:n lasten ja nuorten oikeuspsykologian yksikössä. Lisäksi hän toimii oikeuspsykologian kouluttajana poliisille sekä terveys- ja oikeusalan ammattilaisille. Korkman tekee myös tieteellistä tutkimusta alalla ja hänelle on myönnetty saavutuksistaan kansainvälisen tutkimusverkoston iIIRG:n (International Investigative Interviewing Research Group) Academic Excellence Award -palkinto.


title: Julia Korkman

text: Korkman suoritti ylioppilastutkinnon helsinkiläisessä Gymnasiet Svenska normallyceumissa vuonna 1996, ja vuonna 2002 hän valmistui psykologian maisteriksi Åbo Akademista. Vuonna 2006 hän väitteli tohtoriksi aiheenaan lasten kuuleminen epäillyn seksuaalisen hyväksikäytön selvittelyjen yhteydessä. Korkman työskentelee Åbo Akademissa tutkijana ja hänellä on dosentuuri Helsingin yliopistossa.


title: Julia Korkman

text: Vuonna 2006 Helsinkiin perustettiin HUS:n lasten ja nuorten oikeuspsykologian yksikkö, ja Korkmania pyydettiin psykologin virkaan. Syyttäjä tai poliisi ottaa yksikköön yhteyttä, kun epäillään, että lapsi on joutunut rikoksen uhriksi tai silminnäkijäksi. Yksikössä arvioidaan, voiko lapsen kertomukseen luottaa. Korkman on myös usean vuoden ajan ollut mukana vetämässä eri viranomaisille suunnattua haastattelukoulutusta lasten kuulemisesta. Aiemmin hän on työskennellyt muun muassa Unescossa.


title: Julia Korkman

text: Julia Korkmanin isä on taloustieteilijä Sixten Korkman ja äiti lasten neuropsykologina työskennellyt Marit Korkman. Vapaa-ajallaan Korkman harrastaa laulamista, ja hän on Audite-kamarikuoron jäsen.


title: Per-Ole Träskman

text: Per-Ole Träskman (s. 1944) on suomalainen oikeustieteilijä. Hän on ollut Helsingin yliopiston rikos- ja prosessioikeuden ruotsinkielisen professuurin viran haltija 1980–1995 ja on Lundin yliopiston rikosoikeuden emeritusprofessori.


title: Tulikettu

text: Tulikettu on kansanperinteeseen kuuluva yliluonnollinen eläin. Sen pimeässä hehkuvaa nahkaa on tarinoiden mukaan käytetty ruutikellarin valaistukseen.


title: Tulikettu

text: Tulikettu on ollut metsästäjien toivesaalis. Eräkirjailija A. E. Järvinen kuvailee tarinassaan Tulikettu metsästäjän mahdottomantuntuista toivetta saada saaliikseen tulikettu.


title: Daniël Lam

text: Daniel Lam (s. 4. huhtikuuta 1992 Amsterdam) on alankomaalainen jääkiekkoilija, joka edustaa Alankomaiden ja Belgian BeNe Leaguessa pelaavaa Amstel Tijgersiä. Pelipaikaltaan Lam on hyökkääjä.


title: Daniël Lam

text: Lam aloitti uransa kaudella 2011–2012 korkeimman sarjatason Eredivisien Amsterdam G’s:issä. Kauden 2012–2013 hän pelasi toiseksi korkeimman sarjatason Eerste Divisien Hoek Dragonsissa ja kauden 2014–2015 saman sarjatason Amstel Tijgersissä. Kaudeksi 2015–2016 Tijgers siirtyi uuteen BeNe Leagueen, jossa on sekä alankomaalais- että belgialaisjoukkueita.


title: Daniël Lam

text: Lamin äiti on suomalainen ja isä alankomaalainen. Hänen pikkuveljensä Thomas Lam pelaa Suomen jalkapallomaajoukkueessa.


title: Ladislav Kovács

text: Ladislav Kovács (s. 9. heinäkuuta 1991) on slovakialainen tietokonepelaamisen ammattilainen. Kovács tunnetaan paremmin pelaajanimellään "GuardiaN". Kovács on erikoistunut "n" eli "CS:GO:n" pelaamiseen. Kovács edustaa FaZe Clan -joukkuetta.


title: Ladislav Kovács

text: Kovácsia pidetään yhtenä maailman parhaista AWP-tarkkuuskiväärin pelaajista.


title: Ladislav Kovács

text: Kovácsin saavutuksia:


title: Tulindberg

text: Tulindberg on muun muassa seuraavien suomalaisten sukunimi:


title: Hösmärinpuiston koulu

text: Hösmärinpuiston koulu on pienten lasten koulu Espoon keskuksen alueella. Koulurakennus valmistui syksyksi 2005. Rakennuksessa toimii päiväkoti, esikoulu sekä peruskoulun vuosiluokat 1-2. Koulun rehtorina toimii Marjut Tenkanen ja päiväkodin johtajana Hanna Marquis. Hösmärinpuiston koulussa korostetaan koulun ja päiväkodin tiivistä yhteistyötä.


title: Hösmärinpuiston koulu

text: Hösmärinpuiston koulu on puurakenteinen koulurakennus, joka on saanut kansainvälistä huomiota. Se on valikoitunut OECD-maiden arkkitehtuuriltaan 50 parhaan koulurakennuksen joukkoon. Rakennuksen on suunnitellut arkkitehti Yrjö Suonto.


title: Christian Pulisic

text: Christian Mate Pulisic (s. 18. syyskuuta 1998 Hershey, Pennsylvania) on yhdysvaltalainen jalkapalloilija, joka edustaa Saksan Bundesliigassa pelaavaa Borussia Dortmundia lainalla englantilaisesta Chelseasta. Pelipaikaltaan oikeajalkainen Pulisic on hyökkäävä keskikenttäpelaaja. Hän kuuluu myös Yhdysvaltain jalkapallomaajoukkueeseen.


title: Christian Pulisic

text: Pulisic siirtyi vuonna 2015 kotimaansa PA Classicsista Borussia Dortmundin juniorijoukkueeseen. Bundesliigassa Pulisic teki debyyttinsä tammikuussa 2016 Ingolstadtia vastaan. Avausmaalinsa Bundesliigassa hän teki huhtikuussa 2016 Hamburger SV:tä vastaan, jolloin hänestä tuli historian nuorin ulkomaalainen maalintekijä Saksan pääsarjatasolla. Seuraavalla viikolla hänestä tuli nuorin bundesliigapelaaja, joka onnistuu tekemään enemmän kuin yhden maalin. Debyyttikaudellaan Pulisic pelasi yhdeksässä ottelussa tehden niissä kaksi maalia.


title: Christian Pulisic

text: Tammikuussa 2019 Chelsea osti Pulisicin Dortmundista 64 miljoonalla eurolla. Hänet lainattiin takaisin Dortmundiin loppukaudeksi 2018–2019.


title: Christian Pulisic

text: Pulisic pelasi Yhdysvaltain alle 17-vuotiaiden maajoukkueessa vuosina 2013–2015 34 ottelua tehden 20 maalia. Yhdysvaltain jalkapallomaajoukkueessa hän debytoi maaliskuussa 2016 MM-karsintaottelussa Guatemalaa vastaan. Pulisic valittiin Yhdysvaltain joukkueeseen kesän 2016 Copa América Centenarioon. Hän on pelannut kaikkiaan 21 maaottelua ja tehnyt niissä yhdeksän maalia.


title: Ants Laikmaa

text: Ants Laikmaa (5. toukokuuta 1866, Araste – 19. lokakuuta 1942 Kadarpiku) oli virolainen taidemaalari ja virolaisen impressionismin keskeinen vaikuttaja. Vuoteen saakka 1935 hänen virallinen nimensä oli Hans Laipman. Hänet tunnetaan myös useista taiteilijamuotokuvistaan.


title: Ants Laikmaa

text: Laikmaa syntyi köyhään maanviljelijä perheeseen, jossa oli ennestään kaksitoista lasta. Hän menetti äitinsä jo varhaislapsuudessaan. Hänen lahjakkuutensa huomattiin jo varhain.


title: Ants Laikmaa

text: Tuleva taiteilija kävi koulua Velisessä, Haapsalussa ja Lihulassa. Hän pääsi opiskelemaan maalaustaidetta Düsseldorfin taideakatemiaan, missä opiskeli vuosina 1891- 1893 ja jälleen vuosina 1896- 1897. Hän palasi kotimaahansa ja asettui Tallinnaan vuonna 1899, missä työskenteli taiteilijana vuoteen 1907. Laikmaan suoritti jatko-opintoja Belgiassa, Itävallassa, Suomessa, Ranskassa ja Alankomaissa.


title: Ants Laikmaa

text: Vuonna 1901 Laikmaa oli organisoimassa ensimmäistä virolaisen taiteen näyttelyä, joka pidettiin Tallinnassa. Seuraava näyttely oli vuonna 1907 Tartossa. Laikmaa oli myös perustamassa Eesti Kunstiseltsia, Virolaisen taiteen seuraa.


title: Ants Laikmaa

text: Laikmaa oli vuonna vuonna 1904 38- vuotias, kun hän tapasi elämänsä suuren rakkauden, tuolloin 21- vuotiaan runoilijan, Marie Hackerin. Marie Hacker, myöhemmin Marie Under oli aikakautensa tunnetuin virolainen runoilija. Tapaamishetkellä Under oli naimisissa tilintarkastaja Carl Hackerin kanssa. Laikmaa maalasi Underista kaksi muotokuvaa, joita pidetään hänen kuuluisimpina teoksinaan.


title: Ants Laikmaa

text: Vuodet 1907- 1909 Laikmaa oleskeli enimmäkseen Suomessa. Vuosien 1910- 1913 välisenä aikana hän matkusteli paljon Euroopan taidekaupungeissa ja vuosina 1910- 1912 hän oleskeli paljon Caprin saarella Italiassa. Hän vieraili myös Tunisiassa.


title: Ants Laikmaa

text: Vuosina 1913 -1931 Laikmaa työskenteli sekä vapaana taiteilijana että opettajana Tallinnassa. Muuan hänen oppilaistaan oli nuori Alfred Rosenberg. Laikmaan tytär Aino Marie (myöh. Anu Kilpiö) syntyi vuonna 1927. Tytön äiti oli Laikmaan malli Miku. Avioliittoa Laikmaa ei solminut, vaan eli koko elämänsä poikamiehenä.


title: Ants Laikmaa

text: Vanhuudenpäivikseen Laikmaa asettui maatilalleen Kadarpikuun. Maatilaa ympäröi hänen suunnittelemansa 7 hehtaarin laajuinen puisto. Maatilallaan hän työskenteli kuolemaansa asti. Laikmaa kuoli maatilallaan ja myös haudattiin sinne. Maatila on toiminut vuodesta 1960 Ants Laikmaan museona.


title: Vuosia nuoremmaksi

text: Vuosia nuoremmaksi on syksyllä 2015 AVA-kanavalla alkanut muodonmuutosohjelma, jossa jokaisessa jaksossa yksi ikäistään vanhemman näköinen nainen laitetaan muiden ohikulkijoiden arvioitaviksi, ja sen jälkeen alan ammattilaiset loihtivat heille uuden, nuorekkaamman tyylin. Juontajana toimii Anne Kukkohovi ja stylistina Teri Niitti, joka kuitenkin ohjelman toisen tuotantokauden kuvausten jälkeen 9. tammikuuta 2017 kuoli, vain päivää ennen kuin ohjelman oli määrä tulla ulos televisiosta. Ohjelman hiustaiteilijana toimi Piatu Puhakka ja meikkitaiteilijana Piia Hiltunen. Ohjelma perustuu kansainväliseen "10 Years Younger" -formaattiin.


title: Baiba Bendika

text: Baiba Bendika (s. 27. kesäkuuta 1991 Cēsis) on latvialainen ampumahiihtäjä. Ampumahiihdon maailmancupissa hän kilpaili ensimmäisen kerran Östersundissa kaudella 2010–2011. Ensimmäiset maailmancupin pisteensä hän saavutti Canmoren pikakilpailussa helmikuussa 2016 sijoituttuaan viidenneksi. Ennen sitä hän oli ollut parhaimmillaan 41:s. Aikaisemmin latvialaisista naisampumahiihtäjistä kymmenen joukkoon maailmancupissa oli sjoittunut vain Madara Līduma, jonka paras sijoitus oli kymmenes.


title: Baiba Bendika

text: Bendika on osallistunut kolmiin MM-kilpailuihin.


title: Alex Merlim

text: Alex Rodrigo da Silva Merlim (s. 15. heinäkuuta 1986 Dourados, Brasilia) on brasilialaissyntyinen italialainen futsalpelaaja, joka edustaa portugalilaista Sporting CP:tä ja Italian futsalmaajoukkuetta. Pelipaikaltaan 179 senttimetriä pitkä ja 69 kilogrammaa painava oikeajalkainen Merlim on laitapelaaja.


title: Alex Merlim

text: Merlim on pelannut Italian futsalmaajoukkueessa vuodesta 2010 alkaen. Hän on saavuttanut maajoukkueen kanssa pronssia MM-kilpailuista vuodelta 2012 ja kultaa EM-kilpailuista vuodelta 2014. Vuoden 2012 MM-kilpailuissa Merlim onnistui kahdesti maalinteossa.


title: Alex Merlim

text: Merlim on pelannut Sporting CP:n paidassa vuodesta 2015 alkaen. Sitä ennen hän edusti vuodet 2011–2015 italialaista Luparensea ja vuodet 2007–2011 niin ikään italialaista Augustaa. Merlim on saavuttanut kaksi Italian mestaruutta.


title: Guardian (täsmennyssivu)

text: Guardian tai The Guardian tarkoittaa muun muassa seuraavia:


title: Vanhapuisto

text: Vanhapuisto eli Pusupuisto on Lappeenrannan vanhin puisto. Se sijaitsee Linnoituksen kaupunginosassa Lappeenrannan linnoituksen eteläpuolella Kristiinankadun, Torikadun ja rautatien rajaamalla noin kahden hehtaarin alueella.


title: Vanhapuisto

text: Suomen sotaan (1808–1809) asti Lappeenranta oli rajalinnoitus ja nykyisen puiston alue pidettiin turvallisuussyistä puuttomana ja rakentamattomana linnoitusesplanadina, jota linnoituksen tykit saattoivat ristitulittaa. Osana hattujen sotaa (1741–1743) ympäristössä käytiin verinen Lappeenrannan taistelu 23. elokuuta 1741.


title: Vanhapuisto

text: 1800-luvun alkupuoliskolla paikalla oli kaalimaa. Puistoksi alue muutettiin vuonna 1854 istuttamalla puita ja rakentamalla polkuja, ja 1880-luvulla sitä laajennettiin ulottumaan linnoituksen valleihin asti. Puiston sisään jää 1790-luvulla rakennettu nuolilinnake, johon johti linnoituksesta katvetie.


title: Vanhapuisto

text: Lappeenrannan asemakaavassa puiston nimi on Vanhapuisto. Toinen nimi Pusupuisto viittaa puiston toimimiseen varusmiesten ja heidän heilojensa kohtaamispaikkana. 400 metriä lounaaseen puistosta sijaitsee Lappeenrannan myöhempi varuskunta-alue Rakuunamäki.


title: Vanhapuisto

text: Puiston itälaidalla Kristiinankadun varrella on vuoden 1741 taistelun muistomerkki, jonka vanhin osa on ollut tiettävästi taistelun ajalta oleva puinen peninkulmapylväs. Pylväälle muurattiin kivinen jalusta vuonna 1818, ja muistomerkkiä on laajennettu vuosina 1924 ja 1949. Alkuperäinen pylväs vietiin museon suojiin ja korvattiin jäljennöksellä 2000-luvun alussa ilkivallan vuoksi. Muistomerkin lähettyvillä pienen aukion keskellä on Pentti Papinahon Rakuunapatsas vuodelta 1982. Se sijaitsi alun perin Valtakadulla Suomen Yhdyspankin aulassa ja siirrettiin puistoon vuonna 1988 SYP:n lahjoitettua sen kaupungille. Patsas, joka esittää 1920-luvun ratsuvääpeliä takajaloilleen hoplaavan hevosen selässä, on pronssia ja jalusta graniittia.


title: Vanhapuisto

text: Puiston etelälaidalla on Antero Toikan veistos Portti, jonka materiaalina on käytetty Kurun harmaagraniittia. Se pystytettiin puistoon vuonna 1998 osana Lappeenrannassa järjestettyä kivitapahtumaa. Portti vie kohti Otto-Iivari Meurmanin suunnittelemaa laululavaa vuodelta 1926. Kaupunki vuokraa lavaa kulttuuritilaksi. Pallon kivi puiston lounaisnurkassa muistuttaa, että kulkija on siirtymässä 1700-luvun lopulla muodostuneen Pienen esikaupungin eli Pallon alueelle. Sen pystytti kotiseutuyhdistys Pallon pojat vuonna 1968. Kaakkoisnurkassa on kaupungin vanhin kioski, Pusupuiston kioski, joka katollaan olevan viirin mukaan rakennettiin alun perin vuonna 1893. Neljä vuotta aiemmin Torikadun toisella puolella aloitti toimintansa hotelli Patria.


title: Vanhapuisto

text: Varsinaisen puistoalueen ulkopuolella linnoitusvarustusten lomassa on Lappeenrannan kesäteatteri.


title: Recollection

text: Recollection tarkoittaa esimerkiksi seuraavia asioita:


title: Komentopaikka

text: Komentopaikka on tila, jossa kerätään taisteluun liittyvää tietoja ja välitetään se edelleen. Nämä ovat usein käytössä lippulaivoilla esimerkiksi lentotukialuksilla. Ne sijaitsevat erillään laivan komentosillasta ja muusta toiminnasta, josta vastaa aluksen kapteeni ja muu henkilöstö. Huoneissa on tyypillisesti kattavia karttoja, tietokonepisteitä sekä tutka- ja kaikuluotausnäytöt.


title: Arnulfo Arias

text: Arnulfo Arias Madrid (15. elokuuta 1901 – 10. elokuuta 1988) oli panamalainen poliitikko, lääkäri ja kirjailija joka toimi Panaman presidenttinä kolmeen kertaan: 1940–1941, 1949–1951, ja 11 päivän ajan vuonna 1968.


title: Arnulfo Arias

text: Korruptio, ihmisoikeusrikkomukset ja natsisympatiat varjostivat hänen uraansa. Viimeisinä vuosinaan hän oli kuitenkin tukemassa maansa siirtymistä kohti demokratiaa.


title: 11 tapaa jättää nainen

text: 11 tapaa jättää nainen oli syksyllä 2012 AVA-kanavalla esitetty keskusteluohjelma, jossa jokaisessa jaksossa kuultiin yhden naisen erotarina, ja lisäksi vieraana mukana keskustelemassa nähtiin julkisuuden henkilöitä. Juontajana toimi Jenni Pääskysaari.


title: Jack Riley (jääkiekkovalmentaja)

text: John Patrick ”Jack” Riley jr. (15. kesäkuuta 1920 Boston, Massachusetts – 3. helmikuuta 2016 Sandwich, Massachusetts) oli yhdysvaltalainen jääkiekkoilija ja jääkiekkovalmentaja.


title: Jack Riley (jääkiekkovalmentaja)

text: Pelaajana (pelaajavalmentajana) Riley kuului Yhdysvaltain MM-pronssia saavuttaneeseen joukkueeseen Ruotsissa 1949. Hän kuului Yhdysvaltojen joukkueeseen myös Sankt Moritzin talviolympialaisissa 1948.


title: Jack Riley (jääkiekkovalmentaja)

text: Riley toimi pelaajauransa jälkeen jääkiekkovalmentajana. Hän valmensi Yhdysvaltain sotilasakatemian West Pointin jääkiekkojoukkuetta yliopistosarjoissa vuodet 1951–1986. Hän toimi päävalmentajana Yhdysvaltain maajoukkueessa sen voittaessa olympiakultaa Squaw Valleyssa 1960. Riley nimettiin IIHF Hall of Fameen vuonna 1998. Hän sai Lester Patrick Trophyn vuonna 1986 ja myös vuonna 2002, jolloin palkinto myönnettiin koko Squaw Valleyn olympiavoittajajoukkueelle.


title: Jack Riley (jääkiekkovalmentaja)

text: Riley kuoli Massachusettsissa 95-vuotiaana 3. helmikuuta 2016.


title: Madafakin levy

text: Madafakin levy on suomalaisen Roope Salminen & Koirat -yhtyeen 4. maaliskuuta 2016 julkaistu esikoisalbumi. Albumi nousi ensimmäisellä listaviikollaan Suomen virallisen albumilistan toiselle sijalle. Seuraavalle "Madafakin levy" nousi listan ensimmäiseksi.


title: Madafakin levy

text: Albumilta julkaistiin ennen sen julkaisu jo kuusi singleä, joista parhaiten on menestynyt kesäkuussa 2015 julkaistu ”Madafakin darra”. Kappale nousi listaykköseksi single-, lataus ja radiolistalla. Yhtye on saanut singlestä platinalevyn.


title: Jhené Aiko

text: Jhené Aiko Efuru Chilombo (s. 16. maaliskuuta 1988 Los Angeles, Kalifornia) on yhdysvaltalainen laulaja-lauluntekijä.


title: Jhené Aiko

text: Aiko syntyi Los Angelesissa vanhemmilleen Christina Yamamotolle ja Karamo Chilombolle. Hänellä on kolme isoveljeä, kolme isosiskoa ja yksi pikkusisko. Isoveli Miyagi kuoli vuonna 2012 aivosyöpään. Aikolla on yksi lapsi, tytär Namiko Love Browner laulaja O'Ryanin kanssa.


title: Jhené Aiko

text: Aiko sai levytyssopimuksen 12-vuotiaana, mutta 16-vuotiaana hän halusi purkaa sopimuksen, sillä hän halusi suorittaa koulunsa loppuun. Vuonna 2011 Aiko julkaisi itsenäisesti mixtapen "Sailing Soul(s)". Tämän jälkeen hän teki levytyssopimuksen Def Jam Recordings -levy-yhtiön kanssa. Virallinen debyyttialbumi "Souled Out" ilmestyi 8. syyskuuta 2014. Vuonna 2015 Aikolla oli kolme Grammy-palkintoehdokkuutta.


title: Jhené Aiko

text: Aiko on tehnyt yhteistyötä muun muassa Chris Brownin, Draken, Big Seanin ja Commonin kanssa.


title: The Cobbler

text: The Cobbler on vuonna 2014 ensi-iltansa saanut yhdysvaltalainen draama- ja komediaelokuva. Elokuva kertoo suutarista (näyttelijänä Adam Sandler), joka pääsee kokemaan asiakkaidensa elämää kokeillessaan näiden kenkiä.


title: The Cobbler

text: Elokuva esitettiin ensimmäisen kerran Toronton elokuvajuhlilla syyskuussa 2014. Yhdysvalloissa elokuva sai ensi-iltansa rajoitetusti muutamissa elokuvateattereissa ja suoratoistopalveluissa 13. maaliskuuta 2015. Elokuva tuotti avausviikonloppuna Yhdysvalloissa 24 000 dollaria, ja sitä on kuvailtu Adam Sandlerin suurimmaksi flopiksi. Sandler oli – jälleen kerran – ehdolla myös huonoimman miespääosan Golden Raspberry -palkinnon saajaksi.


title: The Cobbler

text: Elokuva julkaistiin Suomessa suoraan DVD:lle ja Blu-ray:lle 16. syyskuuta 2015.


title: The Cobbler

text: Max Simkin (Adam Sandler) työskentelee suutarina liikkeessä, jonka hänen sukunsa on omistanut jo vuosikymmenten ajan. Hän ei koe alaa juurikaan omakseen, mutta onneksi kuitenkin naapuriliikkeessä työskentelee hänen isänsä vanha kaveri Jimmy (Steve Buscemi). Maxin isä on lähtenyt kauan sitten, ja Max asuu kahdestaan sairaan äitinsä (Lynn Cohen) kanssa.


title: The Cobbler

text: Eräänä päivänä liikkeeseen saapuu aktivisti Carmen (Melonie Diaz), joka pyytää Maxia osallistumaan toimintaan pienten yritysten säilyttämiseksi. Max ei ole juurikaan innostunut ideasta. Kun hänen oma ompelukoneensa hajoaa ja hän hakee kellarista isänsä vanhan, pölyttyneen ompelukoneen, koko hänen elämänsä muuttuu. Kun kyseisellä koneella korjaa kengät ja laittaa ne jalkaansa, hän muuttuu ulkonäöltään kenkien omistajaksi.


title: Boeing Phantom Ray

text: Boeing Phantom Ray on yhdysvaltalainen miehittämättömän taistelulentokoneen prototyyppi. Siitä on tarkoitus tulla autonominen yksimoottorinen lentävä siipi, joka kantaa yli 2 000 kilogramman hyötykuorman.


title: Sevettijärven ortodoksinen kirkko

text: Sevettijärven ortodoksinen kirkko (myös Pyhittäjä Trifon Petsamolaisen kirkko) sijaitsee Inarin koltta-alueella Sevettijärven kylässä. 1500-luvulla vaikuttaneen Trifon Petsamolaisen muistolle pyhitetty kirkko valmistui tsasounaksi vuonna 1951 ja kirkoksi se vihittiin peruskorjauksen jälkeen 1992. Se on yksi Lapin ortodoksisen seurakunnan neljästä kirkosta, joista kaksi muuta sijaitsee myös Inarissa.


title: Sevettijärven ortodoksinen kirkko

text: Kirkon pihamaalla ovat lisäksi ortodoksinen hautausmaa sekä seurakuntatalo. Kantatie 92:n varrella sijaitseva Sevettijärven ortodoksinen kirkko on myös tiekirkko.


title: Eino Jäntti

text: Eino Jäntti (8. toukokuuta 1909 Helsinki – 9. kesäkuuta 1966 Helsinki) oli suomalainen urheilu- ja elokuvatoimittaja.


title: Eino Jäntti

text: Jäntti oli toimittajana Työväen Urheiluliiton TUL-lehdessä. Hän toimi Elokuvajournalistien yhdistyksen puheenjohtajana 1956–1957 ja 1959–1962.


title: Eino Jäntti

text: Jäntti esiintyi pienessä sivuosassa Maunu Kurkvaaran vuonna 1965 ohjaamassa elokuvassa Kielletty kirja.


title: Michał Kubiak

text: Michał Kubiak (s. 23. helmikuuta 1988 Wałcz) on puolalainen lentopalloilija. Hän edustaa japanilaista Osaka Panthersia, jonne hän siirtyi vuonna 2016 pelattuaan kaksi vuotta turkkilaisessa Halkbank Ankarassa. Hän kuului Puolan maajoukkueeseen sen voittaessa maailmanliigan vuonna 2012 ja maailmanmestaruuden 2014.


title: Linth

text: Linth on joki Keski-Sveitsissä. Sen pituus on 37 km määriteltynä alkupurojen yhtymäkohdasta Walenseehen. Kun mukaan otetaan alkupurot sekä Linthin alajuoksun korvannut Linthkanava, joen pituus on yli 60 kilometriä. Yhdessä Limmatjoen kanssa Linth muodostaa Linth-Limmatin vesistöalueen.


title: Linth

text: Linth saa alkunsa Glarusin Alpeilta, Glarusin ja Graubündenin kantonien rajalla sijaisevan Tödivuoren pohjoispuolelta. Joen alkupurot, Sandbach ja Limmerenbach yhdistyvät Linthalin kylän lounaispuolella Linthiksi. Joki kulkee Glarusin läpi ja laskee kanavana Walenseejärveen, josta se jatkuu edelleen kanavana Zürichinjärveen.


title: Linth

text: Alun perin joki ei virrannut Walenseen kautta, mutta 1800-luvun alun vesistöjärjestelyissä joen kulku muutettiin alajuoksulla täydellisesti. Joki ohjattiin Mollisista Walenseehen viisi kilometriä pitkää Escherkanavaa pitkin vuodesta 1811 alkaen. Lisäksi Walenseestä Linthiin laskenut Maagjoki ja Linth korvattiin kokonaan rakentamalla 17-kilometrinen Linthkanava, joka otettiin käyttöön vuonna 1816.


title: Linth

text: Linthissä ja sen sivujoissa on kolmisenkymmentä, pääosin pientä vesivoimalaa. Vesistön suurin voimalaitos on Axpon pääosin omistaman Kraftwerke Linth-Limmern AG:n Tierfehdin pumppuvoimalaitos, jonka nimellisteho on noin 420 megawattia. Voimalaitosta varten on rakennettu Limmerenseen (1 857 m mpy.) ja Muttseen (2 446 m mpy.) patojärvet. Patojärvien välille on tekeillä 1 000 megawatin pumppuvoimalaitos, joka otettaneen käyttöön vuoden 2016 aikana.


title: Johannes Faustus W

text: W on Johannes Faustuksen toinen albumi. Se julkaistiin vuonna 2015 levymerkillä Zum Teufel!.


title: Edvin Stenwall

text: Edvin Edvard Stenwall (vuoteen 1922 Sulonen; 26. heinäkuuta 1899 Parainen – 13. kesäkuuta 1976 Vaasa) oli suomalainen kirkkoherra, kirkkoneuvos ja kansanedustaja 1936–1939.


title: Edvin Stenwall

text:
Edvin Stenwallin vanhemmat olivat kirvesmies Emil Edvard Sulonen ja Albertina Eleonora Eriksson. Hän suoritti teologian erotutkinnon 1922, sai samana vuonna pappisvihkimyksen ja suoritti pastoraalitutkinnon 1925. Stenwall työskenteli Munsalan vt. kirkkoherrana 1922–1925, Sulvan vt. kirkkoherrana ja vt. kappalaisena 1925–1926, Närpiön kappalaisena 1926–1943 ja Närpiön kirkkoherrana 1943–1970. Hän toimi myös uskonnonopettajana, Närpiön rovastikunnan lääninrovastina,
Porvoon tuomiokapitulin asessorina sekä "Frid på jorden" -lehden julkaisijana ja toimittajana.


title: Edvin Stenwall

text: Stenwall valittiin eduskuntaan ruotsalaisen kansanpuolueen edustajaksi Vaasan läänin eteläisestä vaalipiiristä vuosiksi 1936–1939. Hänellä oli useita luottamustehtäviä kirkolliskokouksessa, kirkkohallituksessa ja eri järjestöjen hallituksissa. Stenwall osallistui myös Maailman kristillisen raittiusneuvoston toimintaan.


title: Edvin Stenwall

text: Åbo Akademi myönsi Stenwallille teologian kunniatohtorin arvon 1968.


title: Asturian lentoasema

text: Asturian lentoasema (, ) on lentoasema Castrillónissa, Asturian maakunnassa Espanjassa. Se sijaitsee 15 kilometrin päässä Avilésista, 40 kilometrin päässä Gijónista ja 47 kilometrin päässä Oviedosta. Sen kautta kulki 1 119 273 matkustajaa vuonna 2015.


title: Asturian lentoasema

text: Lentoasemaa käyttävät säännöllisesti seuraavat lentoyhtiöt:


title: Jaime Roldós Aguilera

text: Jaime Roldós Aguilera (5. marraskuuta 1940 – 24. toukokuuta 1981) oli Ecuadorin presidentti 1979–1981. Hänen kuolemansa lento-onnettomuudessa kesken presidenttikauden on antanut aihetta salaliittoteorioihin.


title: Jaime Roldós Aguilera

text: Roldós opiskeli oikeutiedettä ja sosiaalitieteitä  Guayaquilin yliopistossa. 37-vuotiaana hän asettui presidenttiehdokkaaksi ja voitti vaalit toisella kierroksella.


title: Jaime Roldós Aguilera

text: Roldós oli naimisissa CPF-puolueen johtaja Assad Bucaramin veljentyttären kanssa. Ensimmäisessä vaalikampanjoissaan hän hyödynsi suhdettaan Bucaramiin, mutta presidentinvaalien toisella kierroksella hän irrottautui Buaramin varjosta. Valintansa jälkeen hän päätyi eri linjoille Bucaramin hallitseman parlamentin kanssa. Tämä esti häntä saamasta monia uudistuksia läpi lainsäädännössä.


title: Jaime Roldós Aguilera

text: Lyhyellä presidenttikaudellaan Roldós perusti kansallisen kehityspankin, käynnisti lukutaito-ohjelman, rakennutti uusia kouluja ja puhelinlinjoja ja pyrki saamaan öljyvarat kansalliseen hallintaan.


title: Jaime Roldós Aguilera

text: Roldós kuoli lento-onnettomuudessa vaimonsa ja seurueensa kanssa.


title: Hellää terroria korville

text: Hellää terroria korville on punkyhtye Sensuurin kokoelma-albumi, joka julkaistiin vuonna 1996 levymerkillä Kråklund Records. Kappaleet 1–12 on yhtyeen ainoaksi jääneeltä studioalbumilta "Hulinaa", kappaleet 13–18 ovat singlekappaleita ja kappale 19 julkaistiin Poko Recordsin promoalbumilla.


title: Johannes Høsflot Klæbo

text: Johannes Høsflot Klæbo (s. 22. lokakuuta 1996 Trondheim) on norjalainen maastohiihtäjä ja kolminkertainen olympiavoittaja vuoden 2018 talvikisoista. Hän edustaa Byåsen IL -seuraa.


title: Johannes Høsflot Klæbo

text: Klæbo saavutti Lahden MM-kilpailuissa 2017 pronssia vapaan hiihtotavan sprintissä. Parisprintissä hän oli Emil Iversenin kanssa neljäs. Ennen loppusuoraa Iversen oli vielä ankkuriosuudellaan ensimmäisenä ennen Iivo Niskasta. Iversen kuitenkin kaatui viimeisessä kaarteessa kiilattuaan Niskasen eteen. Niskanen kompastui norjalaiseen, ja Iversen jäi kilpailussa neljänneksi palkintopallin ulkopuolelle. 15 kilometrin perinteisen hiihtotavan kilpailussa Klæbo oli viidestoista.


title: Johannes Høsflot Klæbo

text: Klæbo voitti Pyeongchangin olympialaisissa 2018 kultaa perinteisen hiihtotavan sprintissä, 4 × 10 kilometrin viestissä, jossa hiihti ankkuriosuuden sekä vapaan hiihtotavan parisprintissä Martin Johnsrud Sundbyn kanssa. 30 kilometrin yhdistelmäkilpailussa hän oli kymmenes.


title: Johannes Høsflot Klæbo

text: Hän on kolminkertainen maailmanmestari ja viisinkertainen mitalisti nuorten MM-kilpailuista. Vuonna 2015 Almatyssä hän saavutti pronssia sekä sprintistä perinteisellä hiihtotavalla että viestistä. Vuonna 2016 Râșnovissa Klæbo saavutti kultaa vapaan hiihtotavan sprintissä, kymmenen kilometrin perinteisen hiihtotavan kisassa ja viestissä.


title: Johannes Høsflot Klæbo

text: Klæbo debytoi maailmancupissa helmikuussa 2016 Drammenin perinteisen sprintissä sijoittuen sijalle 15. Näin ollen hän saavutti heti ensimmäiset maailmancupin pisteensä. Ensimmäisen palkintopallisijansa Klæbo saavutti toisessa maailmancup-kilpailussaan oltuaan marraskuussa 2016 kolmas Rukalla perinteisen sprintissä. Seuraavana viikonloppuna hän sijoittui toiseksi Lillehammerin Nordic Opening -tapahtuman kokonaiskilpailussa. Myöhemmin samalla kaudella hän oli kolmas Toblachin vapaan hiihtotavan sprintissä. Ensimmäisen maailmancupvoittonsa hän saavutti Otepään vapaan hiihtotavan sprintissä 18. helmikuuta 2017. Drammenin perinteisen sprintissä hän oli toinen. Hän voitti maailmancupin finaalitapahtumassa Quebecissa 15 kilometrin perinteisen hiihtotavan yhteislähtökilpailun. Hän voitti myös finaalitapahtuman kokonaiskilpailun. Hän voitti kauden 2016–2017 sprintticupin ja sijoittui maailmancupin kokonaiskilpailussa neljänneksi.


title: Johannes Høsflot Klæbo

text: Klæbo voitti maailmancupkaudella 2017–2018 Rukalla käydyn Nordic Opening -tapahtuman kokonaiskilpailun, perinteisen sprintin ja perinteisen hiihtotavan 15 kilometrin kilpailut. Lillehammerissa hän voitti perinteisen hiihtotavan sprintin ja 30 kilometrin yhdistelmäkilpailun. Davosissa hän voitti vapaan hiihtotavan sprintin, Toblachissa 15 kilometrin perinteisen hiihtotavan takaa-ajokilpailun. Dresdenin vapaan hiihtotavan sprintissä hän oli toinen. Hän voitti Planicassa perinteisen hiihtotavan sprintin ja oli perinteisen 15 kilometrillä toinen. Seefeldissä hän voitti vapaan hiihtotavan sprintin. Hän oli Lahden vapaan sprintissä kolmas ja voitti Drammennin perinteisen sprintin. Falunin finaalitapahtumassa hän voitti vapaan sprintin. Hän voitti maailmancupin kokonaiskilpailun ja sprintticupin.


title: Johannes Høsflot Klæbo

text: Hiihdon maailmancupin kauden 2018–2019 avauskilpailussa Rukalla, Klæbo sijoittui toiseksi miesten sprintissä. Klæbo johti kilpailua loppusuoralla, mutta Aleksandr Bolšunov hiihti takana viereisellä ladulla tasatyöntöä lujaa ja alkoi saavuttaa norjalaista. Ennen maalia Klæbo jostain syystä suoristi selkänsä ja antoi vauhtinsa hyytyä, kun taas Bolshunov jatkoi hiihtämistä ja voitti kauden avaavan sprintin. Klæbo sijoittui kilpailussa toiseksi. Hän voitti samalla kaudella Davosin vapaaan hiihtotavan sprintin. Tour de Skillä hän voitti vapaan hiihtotavan sprintit Toblachissa ja Val Müstairissa. Oberstdorfissa hän voitti 15 kilometrin vapaan hiihtotavan takaa-ajokilpailun, Val di Fiemmessä 15 kilometrin perinteisen hiihtotavan yhteislähtökilpailun sekä Tourin kokonaiskilpailun 16,7 sekunnin erolla Sergei Ustjugoviin. Otepäässä hän voitti perinteisen hiihtotavan sprintin.


title: Miguelín

text: Miguel Sayago Martí (taiteilijanimeltään "Miguelín", s. 9. toukokuuta 1985 Palma de Mallorca) on espanjalainen futsalpelaaja, joka edustaa kotimaansa Primera División de Futsalissa pelaavaa ElPozo Murciaa ja Espanjan futsalmaajoukkuetta. Pelipaikaltaan 179 senttimetriä pitkä ja 72 kilogrammaa painava Miguelín on laitapelaaja.


title: Miguelín

text: Miguelín saavutti Espanjan maajoukkueen kanssa hopeaa vuoden 2012 MM-kilpailuista Thaimaasta. EM-kilpailuista Miguelín on saavuttanut kultaa vuosilta 2012 ja 2016 sekä pronssia vuodelta 2014. Vuoden 2016 EM-kilpailuissa Serbiassa Miguelín oli yksi turnauksen parhaista maalintekijöistä kuudella osumallaan. Hänet valittiin myös turnauksen parhaaksi pelaajaksi.


title: Miguelín

text: Miguelín on edustanut ElPozo Murciaa vuodesta 2011 alkaen. Sitä ennen hän edusti vuodet 2007–2011 Llevant Manacor -seuraa.


title: Daniela Haralambie

text: Daniela ”Dana” Vasilica Haralambie (s. 14. elokuuta 1997 Brașov, Romania) on romanialainen mäkihyppääjä. Haralambie edustaa CS Dinamo Bukarestia.


title: Daniela Haralambie

text: Haralambie debytoi maailmancupissa vain 15-vuotiaana marraskuussa 2012 Lillehammerin normaalimäen kilpailussa sijoittuen sijalle 49. Avauspisteensä hän saavutti joulukuussa 2013 Hinterzartenin normaalimäen kilpailusta ollen 26:s. Parhaimmillaan Haralambie on sijoittunut 18:nneksi Nižni Tagiln kilpailussa joulukuussa 2016. Continental Cupissa Haralambie debytoi 13-vuotissyntymäpäivänään elokuussa 2010. Parhaimmillaan hän on sijoittunut neljänneksi Oslossa syyskuussa 2015.


title: Daniela Haralambie

text: Haralambie kilpaili vuoden 2013 MM-kilpailuissa Val di Fiemmessä ollen normaalimäessä 43:s. Lahdessa 2017 hän sijoittui normaalimäessä 29:nneksi ja sekajoukkuemäessä 13:nneksi. Nuorten MM-kilpailuissa hän oli henkilökohtaisessa kilpailussa neljäs ja sekajoukkuemäessä seitsemäs 2016.


title: Fixin’ to Die

text: Fixin’ to Die on punkyhtye The Heartburnsin toinen studioalbumi. Se julkaistiin vuonna 2008 levymerkillä Combat Rock Industry.


title: Fixin’ to Die

text: Albumista julkaistiin uusintapainos vuonna 2013.


title: Fixin’ to Die

text: Albumi sai positiivisen vastaanoton. Soundin Pertti Ojala antoi albumille kaksi tähteä viidestä, kuvaillen albumia äärienergisenä adrenaliinisyöksynä instantpunkia sekä ”blitzkriegpunkiksi”, ja albumin lyövän musiikillisesti laudalta myös Ramonesin varhaisen tuotannon sekä Sex Pistolsin. Lammaszinen Artturi vertasi albumia Eppu Normaalin "Maximum Jee & Jee" -albumiin. Desibelin Ilkka Valpasvuo kehui albumin sisältävän hyviä koukkuja, kehuen albumia yhdeksi vuoden parhaimpia punkalbumeita. Suen Ari Väntänen antoi albumille arvosanaksi 8, kehuen albumia punk-näkökulmasta autenttiseksi ja uskottavaksi, toisaalta pohtien tyyliseikkojen vaikuttaneen mehevien riffien ja melodioiden yksityiskohtien häviämiseen.


title: Too Much Drugs, Too Much TV

text: Too Much Drugs, Too Much TV on punkyhtye The Heartburnsin kokoelma-albumi, joka julkaistiin toukokuussa 2009 levymerkillä Combat Rock Industry. Siitä julkaistiin 1000:n kappaleen painos.


title: Lassi Lintula

text: Lassi Lintula (s. 25. kesäkuuta 1997) on suomalainen futsalpelaaja, joka edustaa Futsal-liigassa pelaavaa Ilves FS:tä. Lintula on 175 senttimetriä pitkä ja painaa 70 kilogrammaa.


title: Lassi Lintula

text: Lintulan kasvattajaseura on Ylöjärven Ilves. Hän debytoi Ilves FS:n paidassa Futsal-liigassa marraskuussa 2014 Someron Voimaa vastaan. Hän saavutti ensimmäisen kautensa päätteeksi Ilveksen kanssa SM-pronssia.


title: Drowning Nation / The Heartburns

text: Drowning Nation / The Heartburns on saman nimisten punkyhtyeiden split-albumi, joka julkaistiin vuonna 2007.


title: M-Toluidiini

text: m-Toluidiini (CHN) on aromaattisiin amiineihin kuuluva orgaaninen yhdiste. Yhdistettä voidaan käyttää orgaanisen kemian synteeseissä esimerkiksi valmistettaessa väriaineita. m-Toluidiini on o- ja p-toluidiinien isomeeri.


title: M-Toluidiini

text: Huoneenlämpötilassa m-toluidiini on väritöntä tai kellertävää nestettä. Se liukenee vain niukasti veteen ja paremmin happoliuoksiin sekä moniin orgaanisiin liuottimiin kuten etanoliin, dietyylieetteriin, asetoniin ja bentseeniin. Yhdiste on heikosti emäksistä.


title: M-Toluidiini

text: m-Toluidiini ärsyttää silmiä, ihoa ja hengitysteitä. Aineelle altistumisesta voi seurata päänsärkyä, vaikeutunutta hengitystä, kurkkukipua, sekavuutta ja ihon sinistymistä, mikä johtuu methemoglobiinin muodostumisesta veressä. Yhdiste luokitellaan Suomessa syöpäsairauden vaaraa aiheuttavaksi kemikaaliksi.


title: M-Toluidiini

text: m-Toluidiinia voidaan valmistaa pelkistämällä m-nitrotolueenia tai aminoimalla m-kresolia.


title: M-Toluidiini

text: m-Toluidiinista valmistetaan muita orgaanisia kemikaaleja, kuten atsovärejä ja niiden valmistukseen käytettäviä yhdisteitä, trifenyylimetaanivärien valmistuksessa käytettävää N,N-dimetyyli-m-toluidiinia ja muita alkyloituja johdannaisia. Yhdiste voidaan polymerisoida yhdessä o-fenyleenidiamiinin kanssa sähköä johtavaksi poly(m-toluidiini-ko-o-fenyleenidiamiini)ksi.


title: Exile!

text: Exile! on Vukin esikoisalbumi, joka julkaistiin vuonna 2003 levymerkillä Verdura Records.


title: Exile!

text: Albumi sai ristiriitaisen vastaanoton. Desibelin Mika Roth antoi albumille neljä tähteä viidestä, kehuen sen musiikkia rikkaan moninaiseksi ja arvaamattomaksi, kokonaisuuden pysyessä kuitenkin ehjänä. Soundin Mikko Meriläinen kuvaili albumia hämmentäväksi ja monotoniseksi, jonka rytmipohja on vinksahtanut.


title: Rakkauden liekistö

text: Rakkauden liekistö – Vuk esittää Maj Karma -yhtyeen lauluja on suomalais-yhdysvaltalaisen artistin Vukin cover-EP, joka sisältää Maj Karman levyttämiä kappaleita. Se julkaistiin 1. lokakuuta 2008 levymerkillä Johanna Kustannus.


title: Rakkauden liekistö

text: Vuk oli äänittänyt Maj Karman kappaleita ystävänsä Häiriö Piirisen kanssa, ja kappaleet kantautuivat myös yhtyeen levy-yhtiön Johanna Kustannuksen kuultaviksi, joka halusi tehdä materiaalista oikean julkaisun.


title: Rakkauden liekistö

text: Albumin kansitaiteen on toteuttanut Herra Ylppö.


title: Rakkauden liekistö

text: Desibelin Jani Ekblom antoi albumille neljä tähteä viidestä, kehuen yhtyeen tehneen kappaleista alkuperäisiä mielenkiintoisemmat versiot, ja niiden olevan paljon riisutumpia ja sisältörikkaampia.


title: Philips Wouverman

text:
Philips Wouverman (sukunimi myös muodossa Wouvermans, 1619–1668) oli suosittu alankomaalainen taidemaalari.
Hän toimi enimmäkseen Haarlemissa, missä häntä opetti tiettävästi Frans Hals. Wouvermanin maalauksia on säilynyt noin 800. Hän käytti sivellintään yleensä hienostuneesti, usein hyvin sirosti.


title: Philips Wouverman

text: Wouvermansin aiheet liittyvät erityisesti metsästysretkiin, ratsuväentaisteluihin, hevosenkengitykseen sekä ratsastuskoulu-, leiri-, markkina- ja maalaiselämään. Hänen suosikkiaiheitaan olivat valkoiset hevoset. Harvemmin hän maalasi pelkkiä maisemia ja vielä harvemmin uskonnollisia aiheita. Myös hänen isänsä Paulus Wouverman ja kaksi veljeään Pieter Wouverman ja Jan Wouverman olivat taidemaalareita.


title: Travis Turnbull

text: Travis John Turnbull (s. 7. heinäkuuta 1986 Chesterfield, Missouri, Yhdysvallat) on yhdysvaltalainen jääkiekkoilija, joka pelaa Saksan DEL-liigan Kölner Haiessa. Hän on pelipaikaltaan keskushyökkääjä, mutta osaa pelata myös laidassa. Turnbull on pelityyliltään kahden suunnan hyökkääjä, joka pelaa myös varsin aggressiivisesti. Hän laukoo oikealta.


title: Travis Turnbull

text: OHL-joukkue London Knights varasi Turnbullin 168. pelaajana kesällä 2002. Hän ei kuitenkaan koskaan siirtynyt CHL:ään pelatakseen Yhdysvaltojen yliopistosarjoissa. Turnbull pelasi kauden 2002–2003 CSHL-juniorisarjaa St. Louis Jr. Bluesin paidassa. Kaksi seuraavaa kautta hän pelasi USHL-junioriliigaa Sioux City Musketeersin riveissä. Jälkimmäisellä kaudellaan 2004–2005 Turnbull eteni joukkueen kanssa aina Clark Cup -finaaleihin, mutta mestaruuden vei kuitenkin Cedar Rapids RoughRiders otteluvoitoin 3–2. Vuodet 2005–2009 hän kävi Michiganin yliopistoa. Kauden 2007–2008 päätteeksi Turnbull voitti CCHA:n mestaruuden.


title: Travis Turnbull

text: Viimeisen yliopistokautensa 2008–2009 päätteeksi, huhtikuussa 2009 Turnbull teki kaksivuotisen tulokassopimuksen Buffalo Sabresin kanssa ja siirtyi loppukevääksi AHL-joukkue Portland Piratesin vahvuuteen. Hän pelasi siellä loppukaudella kolme runkosarja- ja viisi playoff-ottelua ilman tehopisteitä. Turnbull pelasi Piratesissa myös kokonaan molemmat sopimuskautensa. Hänen AHL:n tulokaskautensa 2009–2010 toi Turnbullille 57 runkosarja- ja neljässä playoff-ottelussa tehot 9+9=18. Heinäkuussa 2011 Turnbull teki vuoden mittaisen jatkosopimuksen Sabresin kanssa. Hän pelasi kauden pääosin seuran uudessa farmijoukkueessa, Rochester Americansissa, mutta debytoi myös Sabresin NHL-joukkueessa, jossa Turnbull pelasi kolme runkosarjaottelua tehden yhden maalin. Hän teki NHL-debyyttinsä 21. maaliskuuta 2012 Montréal Canadiensia vastaan. Turnbull sai ottelussa jääaikaa 6.14 minuuttia. NHL-uransa ensimmäisen ja toistaiseksi ainoan maalinsa hän teki seuraavassa ottelussa 23. maaliskuuta 2012 vieraissa New York Rangersia vastaan.


title: Travis Turnbull

text: Kaudeksi 2012–2013 Turnbull siirtyi vuoden mittaisella sopimuksella Saksan DEL-liigan Düsseldorfer EG:hen. Hän oli joukkueen toiseksi paras pistemies Calle Ridderwallin jälkeen tehoilla 12+34=46. Kaudeksi 2013–2014 Turnbull siirtyi samassa liigassa pelaavan ERC Ingolstadtin riveihin. Hän oli joukkueen toiseksi paras maalintekijä ja kolmanneksi paras pistemies tehoilla 18+21=39. Kevään 2014 pudotuspeleissä Turnbull jakoi Ingolstadtin sisäisen pistepörssin voiton Derek Hahnin ja Thomas Greilingerin kanssa tehoilla 8+8=16. Hän voitti kauden päätteeksi Saksan-mestaruuden.


title: Travis Turnbull

text: Turnbull palasi kaudeksi 2014–2015 kaksivuotisella sopimuksella Düsseldorfiin. Hän oli joukkueen paras maalintekijä 19 osumallaan. Kesken kauden 2015–2016, joulukuussa 2015 Turnbull siirtyi loppukauden sopimuksella Ruotsin SHL-liigan Färjestads BK:hon. Kaudeksi 2016–2017 hän palasi DEL:ään ja siirtyi vuoden mittaisella sopimuksella Kölner Haien riveihin.


title: Travis Turnbull

text: Turnbull edusti Yhdysvaltoja Deutschland Cupissa vuonna 2015, jolloin hän voitti hopeaa.


title: Travis Turnbull

text: Turnbullin isä Perry pelasi omalla urallaan yli 600 NHL-ottelua. Perryn serkku Randy Turnbull pelasi puolustajana yhden NHL-ottelun Calgary Flamesissa kaudella 1981–1982. Myös Travis Turnbullin serkku Don Morrison on pelannut jääkiekkoa ammattilaisena.


title: Alexandre del Valle

text: Alexandre del Valle (s. 6. syyskuuta 1969 Marseille, Ranska) on ranskalainen politiikan tutkija, esseisti ja toimittaja. Hänen työnsä keskittyy islamismiin, terrorismin torjuntaan ja muslimimaailman geopolitiikkaan.


title: Alexandre del Valle

text: Del Valle on opiskellut Aix-en-Provencen Institut d’études politiquesissa, Montpellier’n yliopistossa ja Milanon yliopistossa.


title: Alexandre del Valle

text: Del Valle väitteli historiasta tohtoriksi Montpellier’n yliopistossa Ranskassa. Hänen väitöskirjansa käsitteli West ja toinen siirtomaavallan.


title: Alexandre del Valle

text: Del Valle opettaa geopolitiikkaa ja kansainvälisten suhteiden tutkimusta School of Commerce of La Rochellessa (Ranska).


title: Alexandre del Valle

text: Del Valle on kirjoittanut seitsemän kirjaa, jotka on käännetty italian, portugalin ja espanjan kielille.


title: Matej Moravčík

text: Matej Moravčík (s. 3. syyskuuta 1996 Liptovský Mikuláš, Slovakia) on slovakialainen jääkiekkopuolustaja, joka pelaa kotimaassaan Extraliga-joukkue HK 32 Liptovský Mikulášissa. Hän on aiemmin organisaationsa, SM-liigajoukkue JYPin urheilutoimenjohtaja Jukka Holtarin mukaan tasaisen varma puolustava puolustaja.


title: Matej Moravčík

text: Moravčík on HK 32 Liptovský Mikulášin kasvatti. Hän debytoi miesten peleissä kaudella 2013–2014, josta Moravčík vietti suurimman osan Slovakian toiseksi korkeimmalla sarjatasolla 1. hokejová liga SR:ssä HK Orange 18:n paidassa. Kevätkautensa hän vietti lähinnä Liptovský Mikulášin A-nuorissa. Kaudella 2014–2015 Moravčík debytoi seuran miesten joukkueessa pelaten 1. ligassa 34 runkosarjaottelua tehopistein 1+5=6. Noin puolet kaudestaan hän vietti Liptovský Mikulášin A-nuorissa, joiden tehokkain puolustaja Moravčík oli tehoilla 5+13=18.


title: Matej Moravčík

text: Kaudella 2015–2016 Moravčík pelasi HK Orange 20:n paidassa Extraligaa ja 1. ligaa, joista ensimmäisessä sarjassa hänen pelasi tulokaskautensa aikana 19 runkosarjaottelua ilman tehopisteitä. Kesken kauden, helmikuussa 2016 Moravčík siirtyi loppukauden sopimuksella Mestis-joukkue JYP-Akatemiaan.


title: Matej Moravčík

text: Moravčík palasi kaudeksi 2016–2017 vuoden mittaisella sopimuksella Extraligaan nousseeseen kasvattajaseuraansa HK 32 Liptovský Mikulášiin.


title: Matej Moravčík

text: Moravčík pelasi alle 20-vuotiaiden MM-kilpailuissa vuonna 2016, alle 18-vuotiaiden MM-kilpailuissa vuonna 2014 sekä alle 18-vuotiaiden Ivan Hlinkan muistoturnauksessa vuonna 2013.


title: Pirunnuija

text: Pirunnuija ("Oplopanax horridus") on araliakasvien heimoon kuuluva laji. Se on piikikäs marjoja tuottava pensas, joka on kotoisin Pohjois-Amerikasta.


title: Pirunnuija

text: Pirunnuija saattaa kasvaa noin viisimetriseksi. Sen lehdet ovat suuret ja sormihalkoiset. Valkeat kukat ovat tertuissa.


title: Pirunnuija

text: Amerikan intiaanien perinteessä kasvia on käytetty paholaisen torjuntaan ja kidutukseen. Kasvista uskotaan saatavan voimaannuttavaa uutejuomaa, joka on aiheuttanut kasvin harvinaistumisen. Uutteen yhdisteitä sesquiterpeenejä on tutkittu toiveella löytää tuberkuloosia heikentäviä yhdisteitä ainakin uskomuslääkintää varten.


title: Espen Udjus Frorud

text: Espen Udjus Frorud (s. 10. huhtikuuta 1991) on norjalainen maastohiihtäjä, joka edustaa Skiptvet IL -seuraa.


title: Espen Udjus Frorud

text: Maastohiihdon maailmancupissa Frorud kilpaili ensimmäisen kerran Oslon 50 kilometrin perinteisen hiihtotavan yhteislähtökilpailussa helmikuussa 2016 sijoittuen 21:nneksi ja saavuttaen heti ensimmäiset maailmancupin pisteensä.


title: Espen Udjus Frorud

text: Myös Frorudin nuorempi veli Jonas Udjus Frorud (s. 1992) tunnetaan hiihtäjänä.


title: Vebjørn Turtveit

text: Vebjørn Turtveit (s. 12. elokuuta 1994) on norjalainen maastohiihtäjä, joka edustaa Voss IL -seuraa.


title: Vebjørn Turtveit

text: Maastohiihdon maailmancupissa Turtveit kilpaili ensimmäisen kerran Oslon 50 kilometrin perinteisen hiihtotavan yhteislähtökilpailussa helmikuussa 2016 sijoittuen 25:nneksi ja saavuttaen heti ensimmäiset maailmancupin pisteensä.


title: Bersant Celina

text: Bersant Celina (s. 9. syyskuuta 1996 Prizren, Kosovo) on norjalais-kosovolainen jalkapalloilija, joka pelaa Englannin Valioliigan Manchester Cityssä. Hän on pelipaikaltaan keskikenttäpelaaja.


title: Irisointi

text: Irisointi eli iridisointi on optinen ilmiö, jossa pinnan näkyvä väri vaihtelee katselukulmasta riippuen, jolloin suurempi pinta näyttää loistavan sateenkaaren väreissä. Irisointia esiintyy luonnossa hyvin monenlaisilla pinnoilla mineraaleista ja nesteistä kovakuoriaisten kuoriin, perhosten siipiin ja lintujen höyheniin. Myös monet ihmisen valmistamat esineet ovat irisoivia. Elävässä luonnossa irisoivat pinnat aiheutuvat ohuista päällekkäisistä kalvoista muodostuvasta pintarakenteesta, ja ovat siten esimerkki rakenteellisesta väristä. Mineraalien tai nesteiden pintojen irisointi puolestaan johtuu valon interferenssistä, joka syntyy valon taittuessa eri aineiden välillä.


title: Välimeri (yleiskäsite)

text: Välimeri on sivumeri, joka työntyy mannerten väliin tai sisään. Varsinaisia välimeriä ovat Välimeri eli Euroopan välimeri, Pohjoinen jäämeri, Australian välimeri eli Taka-Intian ja Australian välinen saaristomeri, Amerikan välimeri, johon kuuluvat Meksikonlahti ja Karibianmeri. Myös Itämeri, Hudsoninlahti, Persianlahti ja Punainenmeri on mahdollista laskea välimeriksi.


title: Zadarin yliopisto

text: Zadarin yliopisto (kroatiaksi "Sveučilište u Zadru", latinaksi "Universitas Studiorum Iadertina") on yliopisto Zadarissa, Kroatiassa. Nykymuotoinen yliopisto perustettiin vuonna 2002, mutta alun perin se on perustettu vuonna 1396, mikä tekee siitä yhden Euroopan vanhimmista yliopistoista.


title: Nikita Stupak

text: Nikita Stupak (, s. 3. toukokuuta 1987) on venäläinen maastohiihtäjä. Stupak edustaa Dinamo-seuraa.


title: Nikita Stupak

text: Stupak debytoi maailmancupissa tammikuussa 2009 Rybinskin sprintissä sijoittuen sijalle 46. Avauspisteensä hän saavutti helmikuussa 2011 Rybinskin vapaan sprintistä ollen 29:s. Stupakin paras sijoitus maailmancupin osakilpailussa on 22. tila Holmenkollenn 50 kilometrin kilpailusta helmikuulta 2016.


title: Nikita Stupak

text: Venäjän-mestaruuskilpailuissa Stupak voitti hopeaa sprintissä vuonna 2017.


title: Uljuan voimalaitos

text: Uljuan voimalaitos eli Tulisaaren voimalaitos on Revon Sähkö Oy:n rakennuttama voimalaitos Siikalatvan kunnassa Pulkkilassa Siikajoessa Uljuan tekojärven purkauskanavassa. Nykyinen omistaja on Vattenfall. Se on rakennettu 1970–1971. Sen alkuperäinen putous oli 13,6 metriä ja teho 3,7 MW, myöhemmin 15 metriä ja 4 MW.


title: Uljuan voimalaitos

text: Voimalaitoksen vieressä on Tulisaaren pato, jossa esiintyi vuotoja jo pian valmistumisen jälkeen. Vuonna 1990 havaittiin samentunutta vuotoa, ja parin viikon kuluttua todettiin maanvajoama, joka ehdittiin korjata ennen padon murtumista. Allas jouduttiin tyhjentämään, ja pato rakennettiin osittain uudelleen.


title: Pokémon: Zoroark – Illuusioiden mestari

text: Pokémon: Zoroark – Illuusioiden mestari () on kolmastoista kokopitkä Pokémon-elokuva vuodelta 2010. Yhdysvalloissa se julkaistiin helmikuussa 2011, ja Suomessa TV-ensi-ilta oli MTV3-kanavalla jouluaattona 24. joulukuuta 2011. Elokuvan pääpokémonit ovat lähestyvää viidettä sukupolvea edustavat Zorua ja Zoroark.


title: Pokémon: Zoroark – Illuusioiden mestari

text: Elokuvan suomenkielisen version lopputekstien aikana oli DVD-julkaisussa käytetty epähuomiossa norjankielisen version loppulaulua.


title: Erik Werenskiold

text: Erik Werenskiold (1855–1938) oli norjalainen taidemaalari ja piirtäjä, yksi maansa naturalismin pääasiallisista edustajista. Hän opiskeli Münchenissä, minkä jälkeen muutti Pariisiin. Hän teki kansanelämää esittäviä kuvia (mm. "Talonpoikaishautajaiset", 1885, Nasjonalgalleriet, Oslo) ja muotokuvat mm. Henrik Ibsenistä, Bjørnstjerne Bjørnsonista ja Edvard Griegistä. Werenskiold oli arvostettu kivipiirtäjä. Hän kuvitti norjalaisia kansansatuja. Myös hänen poikansa Dagfin Werenskiold (1892–1977) oli taiteilija.


title: Dagfin Werenskiold

text: Dagfin Werenskiold (16. lokakuuta 1892 Bærum – 29. kesäkuuta 1977 Bærum) oli norjalainen kuvanveistäjä ja taidemaalari. Hän teki väritettyjä puukohokuvia muun muassa Oslon raatihuoneeseen, jonka freskot tekivät Werenskiold, H. Dal, P. Krohg, A. Rolfsen ja A. Storstein. Werenskiold työskenteli myös usealla taideteollisuuden alalla. Hänen isänsä oli taidemaalari ja graafikko Erik Werenskiold.


title: Tyhjiökondensaattori

text: Tyhjiökondensaattori tai tyhjiökapasitori on kondensaattori, joka käyttää tyhjiötä eristeaineena ilman tai muun eristemateriaalin sijasta. Tyypillisesti kaasunpaine tyhjiökondensaattorissa on luokkaa 1,3 x 10 mbar tai alhaisempi. Tämä mahdollistaa ilmaan tai muuhun kaasuun verrattuna korkeampien jännitteiden käyttämisen, kasvattamatta kuitenkaan kondensaattorin kokoa. Tyhjiökondensaattoreita on sekä kiinteän kapasitanssin komponentteina että säätökondensaattoreina. Säädettävän tyhjiökondensaattorin lisäetuja ilmaeristeiseen verrattuna ovat lisäksi immuunius pölylle tai koneistoon joutuville hyönteisille. Useimmat tyhjiökondensaattorit ovat sisäkkäisiä sylintereitä lasisen tai keraamisen kuoren sisällä; ne muistuttavat rakenteeltaan elektroniputkia. Säädettävissä tyhjiökondensaattoreissa metallinen palje toimii joustavana liitoksena, joka pitää rakenteen kaasutiiviisti suljettuna, mutta silti sallii liikkuvien osien toimimisen.


title: Tyhjiökondensaattori

text: Nikola Tesla kirjasi vuonna 1896 patentin tyhjiön käytölle kondensaattorin eristeenä. Kaupallisesti tyhjiökondensaattoreita on valmistettu vuodesta 1942 saakka.


title: Tyhjiökondensaattori

text: Tyhjiökondensaattorit ovat sangen harvinaisia nykyelektroniikassa. Niitä käytetään TV- ja radiolähetinasemien laitteistoissa, muissa RF-sovelluksissa kuten radioamatöörilaitteissa ja antennivahvistimissa sekä sotilaselektroniikassa. Tyypillisissä sovelluskohteissa tarvitaan suurta, useiden kilovolttien, jännitteenkestoa.


title: Kaohsiungin maanjäristys 2016

text: Vuoden 2016 Kaohsiungin maanjäristys tapahtui lauantaina 6. helmikuuta eteläisessä Taiwanissa kello 03:57 yöllä paikallista aikaa. Järistys oli voimakkuudeltaan 6,4 momenttimagnitudia, ja sen keskus sijaitsi 28 kilometriä Pingtungista koilliseen Kaohsiungin kunnan alueella. Suurimmat vahingot kärsittiin Tainanin kunnassa, missä useita rakennuksia sortui kokonaan tai osittain. Maanjäristyksessä kuoli 117 ihmistä ja useita satoja loukkaantui.


title: Kaohsiungin maanjäristys 2016

text: Suurimmat vauriot kärsineessä Tainanissa romahti useita rakennuksia. Yli sata ihmistä kuoli 16-kerroksisen asuinrakennuksen kaaduttua kyljelleen. Maanjäristys tapahtui vain noin kaksi päivää ennen kiinalaisen uudenvuoden juhlinnan alkua, jolloin monet perheet olivat perinteiden mukaisesti kokontuneet yhteen juhlan viettoon.


title: Kaohsiungin maanjäristys 2016

text: Järistyksessä kuolleista 115 oli maanjäristyksen sattuessa sortuneessa 16-kerroksisessa Weiguan Jinlong -tornitalossa (suom. "Weiguanin kultainen lohikäärme"). Vuonna 1992 valmistunut rakennus oli virallisesti rakennettu 1990-luvun alun rakennussäädösten mukaisesti, eikä vastannut rakenteidensa kantokyvyltä vuonna 2016 Taiwanissa voimassa olleita rakennusten turvallisuussäädöksiä. Lisäksi on epäilty, ettei tornitalo alun perinkään vastannut vanhempiakaan säädöksiä, sillä romahtaneen talon haljenneiden betonirakenteiden sisältä löytyi vaahtomuovia ja ruokaöljytölkkejä, joita on oletettavasti käytetty laittomasti halpana betonin täytteenä. Tainanin kunnalliset viranomaiset pidättivät tornitalon rakentaneen Weiguan Construction Companyn omistajan kiinteistökehittäjä Lin Minghuin ja kaksi hänen yhtiökumppaniaan epäiltynä kuolemantuottamukseen johtaneesta välinpitämättömyydestä.


title: Black M

text: Alpha Diallo (s. 27. joulukuuta 1984 Pariisi, Ranska), joka tunnetaan paremmin artistinimellä Black Mesrimes tai Black M, on ranskalainen guinealaistaustainen rap-artisti. Hän kuuluu ranskalaiseen rap-ryhmään Sexion d’Assaut ja on myös julkaissut omaa musiikkia.


title: Black M

text: Black M:n ensimmäinen sooloalbumi "Les Yeux plus gros que le monde" julkaistiin 31. maaliskuuta 2014. Albumi nousi Ranskan albumilistan kakkoseksi. Vuoden 2015 loppuun mennessä albumia oli myyty Ranskassa yli 600 000 kappaletta.


title: Black M

text: Albumista julkaistiin 17. marraskuuta 2014 kahdeksan lisäkappaletta sisältävä versio nimellä "Le Monde plus gros que mes yeux".


title: DEL-kausi 2014–2015

text: DEL-kausi 2014–2015 oli Saksan jääkiekon pääsarjan DEL-liigan 21. kausi. Hallitsevana mestarina kauteen lähti ERC Ingolstadt.


title: DEL-kausi 2014–2015

text: Joukkueet pelasivat runkosarjan aikana 52 ottelua. Runkosarjan kuusi parasta eteni suoraan puolivälieriin, sijoilla 7–10 jääneet pääsivät pudotuspelien ensimmäiselle kierrokselle. Runkosarjan voitti Adler Mannheim ja sen paras pistemies oli kanadalainen Steven Reinprecht, joka edusti Thomas Sabo Ice Tigersia.


title: DEL-kausi 2014–2015

text: Pudotuspelien puolivärissä tippui runkosarjan toinen, EHC München. Välieristä loppuotteluun etenivät runkosarjan voittanut Mannheim ja runkosarjan kolmas, hallitseva mestari Ingolstadt. Mestaruuden voitti lopulta Mannheim voitoin 4–2. Mestaruus oli vuonna 1994 perustetulle seuralle sarjan historian kuudes ja ensimmäinen sitten kauden 2006–2007.


title: Viikkoviesti

text: Viikkoviesti oli ruotsinsuomalaisille tarkoitettu, Ruotsissa kerran viikossa ilmestynyt suomenkielinen aikakauslehti. Sitä julkaisi vuodesta 1967 vuoteen 1998 Stiftelsen Invandrartidningen ja sitten Tidnings AB Viikkoviesti. Vuonna 2003 lehden tappiollisuutta yritettiin parantaa muuttamalla se viisipäiväiseksi sanomalehdeksi nimeltä "Ruotsin Sanomat", mutta levikki putosi puoleen ja julkaisija teki konkurssin vuonna 2005.


title: Alessandro Schöpf

text: Alessandro Schöpf (s. 7. helmikuuta 1994 Umhausen) on itävaltalainen jalkapalloilija, joka edustaa Saksan Bundesliigassa pelaavaa Schalke 04:ää. Pelipaikaltaan oikeajalkainen Schöpf on hyökkäävä keskikenttäpelaaja.


title: Alessandro Schöpf

text: Schöpf siirtyi vuonna 2009 kotimaastaan Bayern Münchenin juniorijoukkueeseen. Hän ei pelannut seuran edustusjoukkueen paidassa yhdessäkään ottelussa. Seuran kakkosjoukkueessa Schöpf pelasi 63 ottelua tehden 22 maalia ja voittaen Regionalliga Bayernin kaudella 2013–2014. Heinäkuussa 2014 Schöpf siirtyi 2. Bundesliigan 1. FC Nürnbergiin. Hän pelasi seuran paidassa 51 ottelua tehden 11 maalia.


title: Alessandro Schöpf

text: Tammikuussa 2016 Schöpf siirtyi Bundesliigan Schalke 04:ään. Hän teki pääsarjadebyyttinsä samassa kuussa SV Darmstadtia vastaan. Avausmaali syntyi seuraavassa ottelussa VfL Wolfsburgia vastaan.


title: Alessandro Schöpf

text: Schöpf on pelannut Itävallan alle 18-, alle 19- ja alle 21-vuotiaiden maajoukkueissa. 26. maaliskuuta 2016 Albaniaa vastaan hän teki debyyttinsä Itävallan maajoukkuessa.


title: Alessandro Schöpf

text: Seurajoukkuetasolla


title: Saroj Khan

text: Saroj Khan (oik. Nirmala Kishanchand Sadhu Singh Nagpal; s. 22. marraskuuta 1948) on intialainen koreografi, joka työskentelee hindinkielisessä elokuvateollisuudessa. Hän on voittanut kolme National Film Awards -palkintoa, kahdeksan Filmfare Awards -palkintoa ja American Choreography Awards -palkinnon.


title: John C. Lilly

text: John Cunningham Lilly (6. tammikuuta 1915 – 30. syyskuuta 2001) oli yhdysvaltalainen lääkäri, neurotieteilijä, psykoanalyytikko, psykonautti, filosofi, kirjailija sekä keksijä. Hän tutki tietoisuutta aistideprivaatiotankkien ja psykedeelisten huumeiden avulla sekä delfiinien kommunikaatiota tutkimalla, joskus yhdistellen näitä osa-alueita.


title: John C. Lilly

text:
Lilly loi tutkimuksensa yhteydessä aistideprivaatiotankin. Hän täytti tankin suolavedellä, jossa kelluen ihmisen kaikki aistihavainnot jäävät pois. Tällainen aistieristys aiheuttaa hallusinaatioita.
Myöhemmin Lilly oli mukana luomassa SETI:ä (Search for Extraterrestrial Intelligence). Järjestön ideana on koettaa löytää todisteita maan ulkopuolisista älykkäistä olennoista.


title: John C. Lilly

text: Elokuva Muutostiloja (Altered states) perustuu osittain Lillyn hahmoon. Animesarjassa Serial Experiment Lain käsitellään välillä Lillyn tutkimusta.


title: Äidin ja isän autokoulu

text: Äidin ja isän autokoulu on 3. helmikuuta Nelonen-kanavalla alkanut viihdeohjelma, jossa isät ja äidit yrittää opettaa omia lapsiaan ajamaan. Ohjelman jokaisessa jaksossa seurataan kolmea paria ja lopuksi kokelaisia kohtaa inssiajo Jorkka Terkon valvonnassa ja kertojana toimii Wanda Dubiel.


title: Steve Jackson (brittiläinen pelisuunnittelija)

text: Steve Jackson (s. 20. toukokuuta 1951) on brittiläinen pelisuunnittelija, kirjoittaja ja peliarvostelija.


text: Jackson aloitti uransa pelien parissa vuonna 1974 itsenäisenä toimittajana "Games & Puzzles" -lehdelle. Vuoden 1975 alulla Jackson oli mukana perustamassa Games Workshop -yhtiötä koulutovereidensa John Peaken ja Ian Livingstonen kanssa. He alkoivat julkaista "Owl Weasel" -nimistä kuukausittaista jäsenlehteä, jota kirjoitti pääasiassa Jackson. Vuonna 1980 Jackson ja Livingstone tapasivat Games Day -kokouksessa Penguin Booksin toimittaja Geraldine Cooken, jonka he suostuttelivat harkitsemaan roolipeliharrastuksesta kertovan kirjan julkaisemista. Sen oli alun perin tarkoitus olla opas, mutta idea interaktiivisesta pelikirjasta tuntui heistä paremmalta.


text: Kirjan menestyksen jälkeen Jackson suunnitteli ensimmäisen puhelimella pelattavan pelin, joka sai nimekseen "F.I.S.T.".


text: Hänet sekoitetaan usein Steve Jacksoniin, yhdysvaltalaiseen roolipelien suunnittelijaan.


title: Luettelo Counter-Strike-turnauksista

text: Luettelo "Counter-Strike"-videopelin ammattilaistason turnauksista. Luettelo ei ole täydellinen.


title: Luettelo Counter-Strike-turnauksista

text: Luettelossa olevat turnaukset ovat lajiteltuna palkintorahojen määrän mukaan.


title: Dynasty Warriors: Gundam

text: Dynasty Warriors: Gundam (, Gandamu Musō) on vuonna 2007 julkaistu Gundam-aiheinen videopeli. Pelin kehitti Omega Force ja julkaisi Namco Bandai Games. Se julkaistiin PlayStation 2:lle, PlayStation 3:lle ja Xbox 360:lle. Gundamin pelattavuus on samantyylinen, kuin Koein Dynasty Warriors -pelisarjassa. Peli julkaistiin alun perin Japanissa 1. maaliskuuta 2007 ja sen jälkeen elokuussa 2007 Yhdysvalloissa ja Euroopassa marraskuussa 2007.


title: Dynasty Warriors: Gundam

text: Yksinpelissä on kaksi eri pelitilaa: "Official Mode" ja "Original Mode". Ensimmäisessä on käytössä kuusi eri hahmoa, joiden tarinat sijoittuvat Gundam, Z Gundam ja Gundam ZZ animesarjoihin. Jokaisella hahmolla on oma tarina, jonka läpi pelattuaan saa avattua tarinan pääpahiksen, sekä pääsankarin saa käyttöön Original Modeen. Original Mode sen sijaan sijoittuu ei kanoniseen tarinaan ja vaihtoehtoiseen universumiin, joissa hahmot on otettu animesarjoista G Gundam, Gundam W ja Turn A Gundam. Tapahtumat sijoittuvat salaperäisen planeetan tutkimiseen, joka on törmäyskurssilla Maahan.


title: Dynasty Warriors: Gundam

text: Versus Modessa on mahdollista pelata kaksinpelinä, jossa on kolme eri pelimuotoa. Normal Match, jossa pelaajat ottelevat toisiaan yksi vastaan yksi pelissä. Warriors Matchissä pelaajat ensin taistelevat omilla pelialueellaan tekoälyn joukkoja vastaan, kunnes he voivat suorittamisen jälkeen otella toisiaan vastaan. Shotdown Constestissa kumpikin pelaajista pyrkii tuhoamaan vihollisjoukkonsa omalta alueelta toista pelaajaa nopeammin.


title: Dynasty Warriors: Gundam

text: Gundam sai pääosin keskinkertaisia arvosteluja. Japanilainen videopelilehti Famitsū antoi arvosanaksi 33/40 PS3 versiolle. IGN kritisoi pelin juonta, sillä pelaajan täytyisi olla perehtynyt Gundamiin, jotta ymmärtäisi mitä on tapahtumassa pelin aikana. Kaiken kaikkiaan arvostelun mukaan peli soveltuu parhaiten faneille, sillä pelistä tulee melko nopeasti itseään toistava. 1UP vertasi peliä aivottomaan kesäelokuvaan. Myös kamerakulma sai kritiikkiä, jolla on hankala seurata omaa hahmoa.


title: Dynasty Warriors: Gundam

text: Gundam sai kaksi jatko-osaa. Ensimmäinen julkaistiin joulukuussa 2008 Japanissa ja muualla maailmassa huhtikuussa 2009. Toinen jatko-osa julkaistiin Japanissa joulukuussa 2010, Yhdysvalloissa kesäkuussa 2011 ja muualla maailmassa heinäkuussa 2011. Pelille julkaistiin vielä kolmas osa joulukuussa 2013 Japanissa ja muualla maailmassa kesäkuussa 2014.


title: Pentin linnavuori

text: Pentin linnavuori on myöhäisrautakautinen muinaislinna, joka sijaitsee Sastamalassa entisen Karkun pitäjän Kärppälän kylässä.


title: Pentin linnavuori

text: Pentin linnavuori sijaitsee Kuloveden itärannalla, noin 600 metrin päässä järvestä. Se on yksi historiallisen Satakunnan alueen seitsemästä tunnetusta linnavuoresta. Nimensä linnavuori on saanut läheisestä Pentin tilasta. Sen länsipuolella kulkee maantie, joka on todennäköisesti syntynyt jo keskiajalla.


title: Pentin linnavuori

text: Kyseessä oli pakolinna, joka otettiin käyttöön ilmeisesti 1220-luvun lopulla, ja siitä luovuttiin mahdollisesti jo 1270-luvun aikana mutta viimeistään 1300-luvun alkuun mennessä. Se kuuluu muinaislinnojen ketjuun, joka alkaa Janakkalan Hakoisista ja kulkee Hämeenlinnan, Sääksmäen ja Nokian Siuron linnavuoren kautta Pentin linnavuoreen. Joidenkin tulkintojen mukaan kyseessä olisi Hämeen ja Karjalan vaikutuspiirien väliselle rajalle rakennettu ketju, jota käytettiin puolustautuessa idästä tullutta uhkaa vastaan.


title: Pentin linnavuori

text: Pentin linnavuoren muinaislinna muodostui kahdesta eri tasosta, joista ylempää käytettiin puolustustarkoituksessa ja vartiotulen paikkana. Alemmalla puolestaan olivat asumukset, karja ja keittopaikat. Kulku linnoitukseen tapahtui itäpuolella sijainneesta pääportista. Varustuksista on nykyään jäljellä kivivalleja, porttirakennelmia sekä neljä asumuksen pohjaa. Arkeologi Hjalmar Appelgren suoritti paikalla kaivauksia vuonna 1886.


title: Pentin linnavuori

text: Kallioisen mäen länsi- ja pohjoissivut ovat äkkijyrkkiä ja kulkukelvottomia. Loivemmille itä- ja etelärinteille on rakennettu vallituksia, joiden tukikiveykset ovat edelleen nähtävissä. Ne ovat pituudeltaan 16 ja 30 metriä, leveydeltään 1–3 metriä ja korkeudeltaan noin metrin. Valleissa on nähtävissä myös kaksi porttia, joista toinen on kuitenkin raivattu jälkikäteen eläinten kulkutieksi. Idänpuoleinen portti sen sijaan on ilmeisesti alkuperäinen. Kiveysten rajaama sisäpiha on noin 4 500 m²:n laajuinen. Asumusten pohjat ovat noin 3×9 metrin kokoisia kivilatomuksia. Lisäksi lännenpuoleisissa kallionkoloissa on kaksi kivitarhaa, joita pidetään mahdollisina hautoina.


title: Pentin linnavuori

text: Hjalmar Appelgren kertoo vuonna 1891, että linnan omituisuutena ovat sen pihan keskelle erikokoisista kivistä ladotut neliskulmaiset tarhat, jotka ovat 3–9 metriä pitkiä. Kivet ovat paikoittain yksitellen rivissä ja toisaalla vieritysten. Hän arvelee, että linnalle paenneille perheillä oli jokaisella oma tarhansa, jossa he pitivät majaa, ja että kivirivit olisivat olleet rajamerkkeinä eri kattilakuntien välillä. Vastaavia tarhoja Appelgren löysi myös Arasalon linnavuorelta sekä Kirvunlinnasta.


title: Pentin linnavuori

text: Pentin muinaislinnaa on tutkittu arkeologisilla kaivauksilla vuonna 1886 (Hjalmar Appelgren). Sitä on tutkittu myös pintapuolisemmin vuosina 1949 (Aarni Erä-Esko) ja 1999 (Miikka Haimila).


title: Pentin linnavuori

text: Museovirasto aloitti linnavuoren raivauksen vuonna 1994, jolloin sen puustoa harvennettiin ja samalla avattiin näkymää ympäröivälle peltoaukealle.


title: Pentin linnavuori

text: Pentin linnavuori on mukana Pirkanmaan maakuntamuseon Adoptoi monumentti -ohjelmassa. Vuonna 2016 tamperelainen luonnonsuojeluyhdistys Villi vyöhyke linnavuoren hoitoonsa aikoen kunnostaa sen 1200-luvun mukaiseen tilaan.


title: Simson Pilkka

text: Simson Pilkka (12. kesäkuuta 1880 Uusikirkko Vl – 6. marraskuuta 1959 Nastola) oli suomalainen maanviljelijä ja kansanedustaja.


title: Simson Pilkka

text: Simson Pilkan vanhemmat olivat talollinen Petter Pilkka ja Maria Määttänen. Pilkka kävi kiertokoulua ja valmistui kansanopistosta 1904. Hän työskenteli maanviljelijänä Uudellakirkolla vuoteen 1925, Kanneljärvellä vuoteen 1939 ja 1941–1944, Sysmässä 1945 ja Nastolassa 1945–1959. Hän oli myös Kuuterselän osuuskassan johtaja 1922–1929 ja Kanneljärven kunnan rahastonhoitaja 1926–1937.


title: Simson Pilkka

text: Pilkka valittiin eduskuntaan maalaisliiton edustajaksi Viipurin läänin läntisestä vaalipiiristä vuosiksi 1919–1924 ja 1929–1930. Hän oli eduskunnan työväenasiainvaliokunnan puheenjohtaja 1922–1923 ja 1930 sekä suuren valiokunnan jäsen. Pilkka toimi myös Kanneljärven kunnallislautakunnan puheenjohtajana, Kanneljärven ja Uudenkirkon kunnanvaltuutettuna sekä useissa muissa luottamustehtävissä.